title: Ulvajanniemi

text: Ulvajanniemessä sijaitsee Valkeakosken Energian rakentama biolämpökeskus. Vesi kuumennetaan polttamalla pellettejä, mikä on ympäristöystävällisempää kuin öljyn polttaminen.


title: Antti Jaatinen (kirjailija)

text: Antti Jaatinen (s. 1968 Loimaa) on suomalainen kirjailija. Hänen esikoisromaaninsa "Tupajumi" sijoittui toiseksi Atenan ja Parnasson proosakilpailussa. Koulutukseltaan Jaatinen on arkkitehti.


title: Gärdetin metroasema

text: Gärdetin metroasema on yksi Tukholman metron punaisen linjan asemista Ropsteniin kulkevalla haaralla Ropstenin ja Karlaplanin metroasemien välissä. Se avattiin 2. syyskuuta 1967. Asema on tunnelissa, 31 metriä Furusundsgatanin ja 22 metriä Rindögatanin alapuolella. Asemalta on matkaa Slussenin metroasemalle 4,4 kilometriä. Vuonna 2015 asemaa käytti arkisin 12 700 matkustajaa päivässä. Lisäksi se palvelee Värtahamneniin tulevien laivojen matkustajia.


title: Ropstenin metroasema

text: Ropstenin metroasema on Tukholman metron Punaisen linjan toisen haaran pääteasema. Se sijaitsee Ropstenissa, Hjorthagenin kaupunginosassa. Asema avattiin 2. syyskuuta 1967. Asema on pääasiassa sillalla 10–15 metriä katutason yllä, mutta osa laitureista on kalliossa. Asemaa lähinnä on Gärdetin metroasema. Ropstenin asemalta on 5,1 kilometriä Slussenin metroasemalle. Asemalta on yhteys Lidingöbananin pääteasemalle.


title: Karlaplanin metroasema

text: Karlaplanin metroasema on Tukholman metron Punaisen linjan asema Ropstenin suunnan haaralla (linja 13). Se sijaitsee Gärdetin ja Östermalmstorgetin asemien välissä, Karlaplan-aukion lähellä tunnelissa. Asemalta on Slussenin metroasemalle matkaa 3,6 kilometriä. Asema on 23 metriä maanpinnan alla.


title: Fridhemsplanin metroasema

text: Fridhemsplanin metroasema on Tukholman metron vihreän ja sinisen linjan yhteinen asema Kungsholmenin kaupunginosassa. Nykyisin se on myös ainoa Tukholman metron asema T-Centralenin lisäksi, jolla voi vaihtaa kahden metrolinjan välillä. Vihreällä linjalla asema on Thorildsplanin ja St. Eriksplanin asemien välissä ja sinisellä linjalla se on Rådhusetin ja Stadshagenin asemien välissä. Aseman läheisyydessä sijaitsee muun muassa Tukholman ruotsinsuomalainen koulu.


title: Fridhemsplanin metroasema

text: Ensimmäinen osa avattiin vuonna 1952 vihreälle linjalle. Sen laiturit ovat noin 18 metriä maanpinnan alapuolella. Matkaa Slussenin metroasemalle on noin 4,9 kilometriä.


title: Fridhemsplanin metroasema

text: Toinen osa avattiin vuonna 1975 siniselle linjalle. Sen laiturit ovat 28−31 metriä maanpinnan alapuolella. Sinisen linjan pääteasemalle, Kungsträdgårdeniin, on matkaa noin 2,1 kilometriä.


title: Šahname

text:
Šahname eli "Kuninkaiden kirja" on persialaisen runoilijan Hakīm Abu'l-Qāsim Firdawsī Tūsīn eli Ferdowsin (940/41–1020) eeppinen runoelma ja persiankielisten kansojen kansalliseepos. Kirjassa on muinaisen Persian kuninkaiden todellista historiaa, mutta myös runsaasti kansanperinnettä ja tarustoa. Tarinat yhdistävä keskushahmo on tarunomainen soturi Rostam. Eräiden lähteiden mukaan Ferdowsilta kului "Shâhnâméhin" kirjoittamiseen 35 vuotta. Teos käsittää 62 tarinaa, 990 lukua ja lähes 60 000 säettä, ja se on eräs persiankielisen kirjallisuuden kuten myös maailmankirjallisuuden huomattavimmista teoksista. Kooltaan se on kaksin verroin laajempi kuin Homeroksen eepokset ja parisenkymmentä kertaa mittavampi kuin keskiaikainen sankarieepos Nibelungein laulu.
Professori Jaakko Hämeen-Anttila on kääntänyt teoksen suomen kielelle (Otava 2016).


title: Šahname

text: Oppineet kiistelevät edelleen "Šahnamen" alkuperästä. Teoksen arvellaan perustuvan varhaisempaan proosatekstiin, joka puolestaan oli kokoelma vanhoja persialaisia tarinoita sekä historiallisia tosiasioita ja satuja. "Šahnameen" on eittämättä vaikuttanut vahvasti myös suullinen kirjallisuus, sillä teoksen kirjoitustyylissä on piirteitä sekä kirjoitetusta että suullisesta kirjallisuudesta. Eräiden tutkijoiden mukaan Ferdowsi käytti lähteinään myös zarathustralaisia tarinoita, kuten nyttemmin kadonnutta Chihrdadia.


title: Šahname

text: Eräät "Šahnamen" hahmot kuuluvat indoiranilaiseen kulttuuriperintöön, ja ne on mainittu jo muinaispersialaisessa Avestassa sekä muinaisintialaisessa Rigvedassa. "Šahname" kirjoitettiin pahlavin kielellä.


title: Šahname

text: Ferdowsin "Šahname" on yli 50 000 säettä käsittävä eeppinen runo, joka perustuu hänen aiempaan saman nimiseen proosatuotantoonsa, jonka hän kokosi synnyinseudullaan Tusin kaupungissa nykyisen Iranin koillisosassa. Mainittu proosallinen "Šahname" oli puolestaan suurimmaksi osaksi käännös pahlavinkielisestä Persian kuninkaista ja sankareista kertovasta tarinakokoelmasta, joka ulottuu myyttisistä ajoista Khosrau II:n (590–628) valtakaudelle asti. Tarinaa on jatkettu 600-luvun puoleen väliin eli aikaan, jolloin arabit syöksivät sassanidit vallasta. Ensimmäinen henkilö, joka alkoi kirjoittaa runomuotoon tuota esi-islamilaisesta ajasta ja Persian legendoista kertovaa kronikkaa oli Daqīqī-e Balkhī, samanidien hovirunoilija, joka kohtasi väkivaltaisen loppunsa saatuaan valmiiksi ainoastaan tuhat säettä. Kyseiset säkeet käsittelevät profeetta Zarathustran valtaan nousua, ja Ferdowsi liitti ne osaksi "Šahnamea" asianmukaisin tunnustuksin.


title: Šahname

text: Ferdowsi aloitti "Šahnamensa" kokoamisen Samanidien valtakunnan aikana vuonna 977 ja päätti sen Ghaznavidien valtakunnan aikana noin vuonna 1010.


title: Šahname

text: "Šahname" käy läpi Persian historiaa. Se alkaa maailman luomisesta ja sivilisaation synnystä (tuli, keittotaito, metallurgia, lait) ja etenee arjalaisiin ja päättyy arabien Persian valloitukseen. Teos ei ole tiukan kronologinen, mutta etenee kuitenkin pääpiirteittäin aikajärjestyksessä. Eräät hahmoista elävät satoja vuosia, kuten myös eräät Raamatun henkilöt, mutta useimmilla on normaalinmittainen elämä. Lukuisat šaahit tulevat ja menevät, kuin myös sankarit ja rosvot. Ainoa pysyvä elementti on Suur-Persia, sen auringonnousut ja -laskut, joista yksikään ei ole koskaan täysin toisensa kaltainen, mutta silti oivallisesti ajankulkua symboloiva.


title: Šahname

text: "Isän aika" on muistutus kuoleman ja menetyksen tragediasta, jota kuitenkin seuraa uutta toivoa mukanaan tuova auringonnousu. Luomisen ensimmäisessä syklissä paha on ulkoinen olento, paholainen. Toisessa syklissä esitetään, kuinka sukuviha, katala käyttäytyminen ja pahuus virtaa hiljalleen ihmisluontoon. Šaahi Fereydûnin kaksi vanhinta poikaa ovat pahansuopia ja kateellisia viatonta nuorempaa veljeään kohtaan. He murhaavat tämän kuvitellen olevansa isänsä suosiossa. Murhatun prinssin poika kostaa veriteon, ja lopulta kaikki uppoavat murhien, koston ja loputtoman verenvuodatuksen suohon.


title: Šahname

text: Kolmannessa syklissä kohdataan sarja epäonnisia šaaheja. Kerrotaan Faidraa muistuttava tarina šaahi Kay Kâûsista, hänen vaimostaan Sûdâbehista, ja vaimon intohimosta poikapuoltaan Sîyâvashia kohtaan, joka kuitenkin torjuu Sûdâbehin.


title: Šahname

text: Seuraavassa syklissä kaikki henkilöt ovat epäsympaattisia, itsekkäitä ja pahoja. Kaikkiaan tämä tarina on useimpia muita synkempi, sillä useimmat "Šahnamen" tarinat päättyvät jonkinlaiseen loppuratkaisuun ja katarsikseen. Tarinan synkkyys heijastelee kenties kahta vääjäämätöntä tosiseikkaa: arabien voittoa persialaisista ja Persian zarathustralaisen uskonnon iltaruskoa. Kerettiläisyys on ajan mittaan mädättänyt zarathustralaisuuden ja sen optimistinen näkemys ihmisen vapaasta valinnasta on kuin varkain muuttunut negatiiviseksi suhtautumiseksi elämään ja maailmaan ylipäätään. Näissä tarinoissa on valtavasti huonoa onnea ja surkeita kohtaloita.


title: Šahname

text: Zarathustralaisten alkuperäinen näkemys ihmisluonteesta tulee ilmi ainoastaan teoksen lukuisissa luonteenkuvauksissa, oli kyse sitten mies- tai naishahmoista. Zarathustralaiset painottivat yksilön vapaata tahtoa. Jokaisen Ferdowsin hahmon voi havaita sangen monisärmäiseksi. Yksikään ei ole arkkityyppi tai nukke. Hyveellisimmilläkin hahmoilla on pahat taipumuksensa ja vikansa ja paheellisimmillakin hahmoilla puolestaan humaanit hetkensä.


title: Šahname

text: Ferdowsi suri Persian valtakunnan luhistumista ja sitä seurannutta arabien ja turkkilaisten hallintoa. "Šahname" onkin pitkälti hänen yrityksensä säilyttää Persian kultaisten aikojen muisto ja välittää se tuleville polville, jotta ne oppisivat rakentamaan paremman maailman. Vaikka "Šahname" on muodollisesti islamilainen, siinä on kuitenkin havaittavissa tiettyjä ennakkoasenteita arabeja ja turkkilaisia kohtaan.


title: Šahname

text: Ferdowsin "Šahnamen" kaltaisia teoksia on myöhempinä vuosisatoina ilmestynyt kautta persialaisen kielialueen. Kaikki ovat tyylillisesti ja metodeiltaan perustuneet "Šahnameen", mutta yksikään ei ole saavuttanut samantasoista suosiota ja kuuluisuutta.


title: Šahname

text: Eräät asiantuntijat uskovat, että eräs syy siihen miksi nyky-persia on paljolti samanlainen kieli kuin Ferdowsin aikana yli tuhat vuotta sitten, on "Šahnamen" kaltaisissa teoksissa, joilla on ollut syvällinen vaikutus kieleen ja kulttuuriin. Toisin sanoen "Šahnamesta" itsestään on tullut eräs nykyisen persian kielen tukipilareista. Lisäksi Ferdowsin teoksen tuntemuksesta tuli perusvaatimus myöhempien aikojen runoilijoille, jotka mielivät persian kielen mestareiksi. Tästä todistavat "Šahnameen" osoittavat lukemattomat viitteet heidän töissään.


title: Šahname

text: Ferdowsin "Šahname" on runouden ja historiografian suurteos, tilinteko Iranin muinaishistoriasta. Samassa aihepiirissä liikkui muun muassa sitä edeltänyt proosamuotoinen Abu Mansur Abd-al-Razaqin "Šahname". Pieni osa Ferdowsin teoksesta, ripoteltuna sinne tänne pitkin "Šahnamea", on täysin hänen oman mielikuvituksensa tuotetta. Hän väritti "Šahnamea" satunnaisilla kommenteilla, jotka kuvaavat hänen elämänkäsitystään, uskontoaan, hyveellisyyden ihailuaan ja eettistä vakaumustaan. Niistä paistaa läpi myös hänen kunnioituksensa suojelijoitaan kohtaan, eikä hän ole jättänyt mainitsematta viitteitä käyttämiinsä lähteisiin. Pääasiassa "Šahnamen" voi jakaa kolmeen osaan: Myyttinen aika, sankariaika ja historiallinen aika.


title: Šahname

text: "Šahnamen" alussa ylistään jumalaa ja viisautta. Sen jälkeen kerrotaan sassanidien uskon mukainen luomistarina. Johdantoa seuraa tarina ensimmäisestä ihmisestä, Keyumarista, josta tulee myös ensimmäinen kuningas vuoristossa viettämänsä ajanjakson jälkeen. Hänen pojanpoikansa Hushang, Sîyâmakin poika, keksii vahingossa tulen ja aloittaa sen kunniaksi Sadeh-juhlien perinteen. Tässä osassa ovat mukana myös Tahmurasin, Jamshidin, Zahhâkin, Kawan tai Kavehin, Fereydûnin ja hänen kolmen poikansa Salmin, Turin ja Irajin, kuin myös hänen pojanpoikansa Manuchehrin tarinat. Kyseinen "Šahnamen" osuus on suhteellisen lyhyt, noin 2 100 säettä eli nelisen prosenttia koko teoksesta. Se kertoo tapahtumat lyhyesti ja ytimekkäästi, mutta kuitenkin Ferdowsin runouden värittämänä.


title: Šahname

text: Lähes kaksi kolmasosaa "Šahnamesta" on omistettu sankarien aikakaudelle, joka ulottuu Manuchehrin hallinnosta Aleksanteri Suuren (Sekandar) valloituksiin. Tämän ajan keskeinen piirre on Sagzi-heimolaisten (Saka-heimo) ja sistânîlaisten sankareiden merkittävä rooli Persian valtakunnan selkärankana. Garshâsp mainitaan lyhyesti, kuten myös hänen poikansa Narimân, jonka poika Sâm oli Manuchehrin johtava ritari. Sâmia seuraavat hänen poikansa Zâl ja Zalin poika Rostam, urheista urhein, ja lopulta Farâmarz. "Šahname" kuvaa laaja-alaisesti ja tarkasti sen feodaaliyhteiskunnan, jossa he elävät. Kirjoittajan kuvausta on pidetty jopa niin eloisana ja vaikuttavana, että lukija saattaa tuntea itse osallistuvansa tapahtumiin. Sävy on eeppinen ja kieli vivahteikasta.


title: Šahname

text: Tässä osuudessa on kuvattu myös Zalin ja Rudâban romanssi, Rostamin seitsemän kehitysvaihetta, Rostamin ja Sohrâbin tragedia, Sîyâvashin ja Sudâban tarina, Rostamin ja Akvân Dîvin tarina, Bihanin ja Manيhehin tarina, sodat Afrâsîyâbia vastaan, Daqiqin mukaelma Goshtâspin ja Arjâspin tarinasta sekä Rostamin ja Esfandyârin tarina.


title: Šahname

text: On huomionarvoista, että Rostamin ja Sohrâbin legenda on mainittu ainoastaan "Šahnamessa" ja, kuten tavallista, se alkaa lyyrisellä ja yksityiskohtaisella preludilla. Tässä kohden Ferdowsin on sanottu olevan runollisen voimansa huipulla ja tulevan tarinankerronnan todelliseksi mestariksi. Rostamin ja Sohrâbin tragedia käsittää tuhatkunta säettä, joita on luonnehdittu eräiksi maailmankirjallisuuden surullisimmista.


title: Šahname

text: Aleksanterin tarinaa seuraa lyhyt maininta Ashkânîyân-dynastiasta. Sen jälkeen kerrotaan Ardašir I:n, sassanidien valtakunnan perustajan tarina. Sassanidien historia käydään läpi yksityiskohtaisesti. Sassanidien luhistumisesta ja arabien Persian valloituksesta kerrotaan romanttissävyisesti koskettavalla runokielellä. Ferdowsi kutsuu tapahtumaa "pimeyden armeijan" saapumiseksi ja tuo ilmi surunsa sen johdosta.


title: Šahname

text: Nykyinen persian kieli on ollut käytössä noin 1 100 vuotta. Nykyajan persiankieliset ihmiset kykenevät lukemaan "Šahnamea" sen alkuperäisessä kirjoitusasussa, vaikka teos on yli tuhat vuotta vanha. Tässä suhteessa "Šahname" poikkeaa maailmankirjallisuuden vastaavista saagoista; esimerkiksi nykyajan englanninkieliset ihmiset eivät pysty lukemaan "Beowulfia" sen alkuperäiskielellä. "Šahnamella" on ollut merkittävä vaikutus nykyajan iranilaisten, afgaanien ja tadžikien identiteettiin.


title: Šahname

text: Tohtori Jalal Khaleghi Mutlaqin mukaan "Šahname" opettaa seuraavia asioita: Yekta-Parasti (yhden jumalan palvonta), Khoda Tarsi (pelko jumalan käskyjen rikkomista kohtaan), Din Dari (uskonnollinen suoraselkäisyys), Mihan Doosti (patriotismi), Mehr beh Zan o Farzand (rakkaus puolisoa, perhettä, sukua ja lapsia kohtaan), Dastgiryeh Darmandegaan (köyhien auttaminen), Kheradmandi (pyrkimys viisauteen), Dad-Khahi (pyrkimys oikeudenmukaisuuteen), Door-Andishi (kauaskantoinen ajattelu), Miyaneh Ravi (tasapainoinen ja maltillinen toiminta), Adaab Daani (oikeiden tapojen tuntemus ja niiden mukainen käytös), Mehman Nawazi (vieraanvaraisuuden huomiointi), Javanmardi (mieskunnia), Bakhshesh (anteeksianto), Sepasgozari (kiitollisuus), Khoshnoodi o Khorsandi (tyytyväisyys ja onnellisuus olemassaolosta), Kooshaayi (ahkera työnteko), Narmesh Yaa Modaaraa (rauhanomaisuus ja kiltteys), Wafadaari (uskollisuus), Raasti o Dorostkari (totuus ja kaiken totuudenvastaisen torjunta), Peymaan Daari (lupausten ja sopimusten noudattaminen), Sharm o Ahestegi (häpeä moraalittomien tekojen tähden, itsehillintä), Khamooshi (näennäisen vaatimattomuuden välttäminen), Danesh Amoozi (pyrkimys kohti tietoa ja oppineisuutta), Sokhan Dani (viisauksien tuntemus). Lisäksi "Šahname" painottaa monia muita moraalisia ominaisuuksia.


title: Kajo (yhtye)

text: Kajo on vuonna 1986 perustettu suomalainen gospel-yhtye. Kajo kuuluu ns. vanhan kaartin gospel-yhtyeisiin Pro Fiden, The Roadin ja Exitin ohella. Yhtye oli kovimmassa maineessaan 1990-luvulla.


title: Kajo (yhtye)

text: Kajo-yhtyeen tarina alkoi Niinisalon varuskunnassa vuonna 1986, kun kurikkalainen kosketinsoittaja Antti Yrttimaa tapasi kankaanpääläisen rumpalin Pasi Junnilan sekä vaasalaisen basistin Veli Hakalan. Ilmajoella oli tätä ennen jo jonkinlaisia bändiviritelmiä, joissa Antti oli ollut mukana. Näistä kuvioista löytyivätkin ennestään tuttuina miehet Jarmo Kuoppala ja Raimo Lähteenmaa. Näistä henkilöistä muodostui Kajon ensimmäinen kokoonpano. Ensimmäinen konsertti pidettiin Niinisalon varuskunnassa 16.12.1986. Mukana oli myös hetken aikaa porukassa vaikuttanut kitaristi Sammy Dahl. Suomen gospelpiirit ottivat Kajon hyvin vastaan. Kajo kutsuttiin vuonna 1988 esiintymään suurille evankelisille musiikkimessuille Helsinkiin. Tämän jälkeen kulku pienempien keikkojen jälkeen jatkui todella nimekkäässä seurassa 30.10.1988 pidetyssä Suomen luterilaisen evankeliumiyhdistyksen nuorisotyön 100-vuotisjuhlakonsertissa. Myöhemmin tuli tutuksi myös Finlandia-talo 1990 ja lukemattomat muut keikkapaikat. Maine oli kiirinyt laajalle.


title: Kajo (yhtye)

text:
Kajo julkaisi ensimmäinen albuminsa "Kaupungista Kaupunkiin" vuonna 1990. Levylle taltioitiin kaikki alkuvuosien tuotanto. Sen julkistamisen jälkeen Kajo teki vuodessa noin 30–40 keikkaa ympäri Suomen. Uutta materiaalia syntyi ja pian julkaistiin toinen levy "Upporikas". Tuolloin vuonna 1992 tahti oli kova. Levyssä kuuluu Kajossa tuolloin vallinnut kokeilunhalu ja tyylien haku. Levyltä löytyy funkia, hard rockia, soulia ja jopa yksi rap-kappale. Mukana toimi gospelmaailman kuuluisuus Kalle Vaismaa, joka toimi keikkamanagerina ja miksaajana.
Muita Kajon henkilökunnassa vaikuttaneita ihmisiä olivat kurikkalainen Anssi Ranta, joka oli mukana Kajossa ihan alusta alkaen – aluksi miksaajana, sitten valomiehenä, autokuskina ja yleismiehenä. Porukassa mukana oli myös vaasalainen kitaristi/miksaaja Pasi Savola, kahden ensimmäisen levyn äänittäjä/miksaaja Kimmo Ahola sekä fonisti Matti Ketonen.


title: Kajo (yhtye)

text: Kova keikkatahti, opiskelu, perhe- ja työelämä uuvutti laulusolisti Raimo Lähteenmaan vuoden 1994 paikkeilla. Hän jätti Kajon. Tilalle saatiin Kuoppalan Jarmon vanha nuoruudentuttu Heikki Takala. Uusiksi biisin tekijöiksi tulivat Mika Syväniemi ja Pasi Junnila. Tuntui että Raimon lähdettyä biisienkin olisi muututtava hieman. Tosin jotkut Raimon laulamista kappaleista luonnollisesti jäi keikkasetteihin.Vuonna 1995 mentiin sitten studioon tekemään kolmatta albumia "Mustaa tai valkoista". Levyn kappaleet ovat jälleen sen ajan tuotoksia. Soitto ja sovitukset ovat selvästi aikaisempia levyjä tuhdimpia ja monet kappaleet ovat yhtyeen todellisia yhteisteoksia. Levytyssession jälkeen Kajo esiintyi ”Big Bandina”. Taustalaulajana toiminut Minna Sairo (nyk. Pyysalo) jäi keikkakokoonpanoon. Levyllä lisäksi käytettiin niin paljon akustista kitaraa, että Mika Syväniemi otti sen keikalla soittimekseen ja basistiksi saatiin ilmajokinen Timo Ruismäki.


title: Kajo (yhtye)

text:
Vuonna 1997 yhtyeelle oli kertynyt 10 vuotta ikää, tuhansia keikkakilometrejä, monia konsertteja ja kolme levyä. Hieno saldo, mutta kaikki hyvä loppuu aikanaan. Kajo yritti lopettaa vuonna 1997, mutta toisin kävi. Pienen tauon jälkeen vuonna 1999 yleisön pyynnöt ja sammumaton soittamisen halu toivat Kajon uudestaan esiin. Sen jälkeen Kajo on esiintynyt soittajien elämäntilanteisiin sopivasti harvakseltaan. Viimeisinä vuosina yhtye on aktivoitunut uudelleen tutulla kokoonpanolla: Lähteenmaa, Syväniemi, Savola, Junnila, Kuoppala ja Yrttimaa.
http://www.youtube.com/watch?v=vfn1yWUjcOo


title: Jacob Jonas Estlander

text: Jakob Jonas Estlander (5. marraskuuta 1782 Lapväärtti – 10. maaliskuuta 1854 Lapväärtti) oli suomalainen kirkkoherra ja kirjailija.


title: Jacob Jonas Estlander

text: Estlanderin vanhemmat olivat Lapväärtin kirkkoherra Rudolf Josef Estlander ja Anna Maria Högman. Hän pääsi ylioppilaaksi Turussa 1800, valmistui filosofian maisteriksi 1805 ja vihittiin papiksi 1815. Estlander toimi Turun akatemian kirjallisuudenhistorian dosenttina 1807. Vaasan triviaalikoulun vt. kollegana 1807–1811, Oulun triviaalikoulun alempana kollegana 1811–1812 sekä Vaasan triviaalikoulussa vt. konrehtorina 1812–1813, ylempänä kollegana 1812–1818 ja konrehtorina 1818–1824. Estlanderista tuli Lapväärtin kirkkoherra 1824 ja hän sai rovastin arvon 1829. Hän oli vt. lääninrovasti vuodesta 1835 ja vakinainen lääninrovasti vuodesta 1844.


title: Jacob Jonas Estlander

text: Estlander oli naimisissa vuodesta 1827 Maria Elisabet Rislachiuksen kanssa. Heidän poikiaan olivat Helsingin yliopiston kliinisen kirurgian professori ja valtioneuvos Jakob August Estlander (1831–1881) sekä estetiikan ja nykykansojen kirjallisuuden professori Karl Gustaf Estlander (1834–1910).


title: Nikolai Išutin

text: Nikolai Andrejevitš Išutin (, 15. huhtikuuta 1840 Serdobsk – 17. tammikuuta 1879 Karan pakkotyövankila) oli venäläinen vallankumouksellinen ja yksi Venäjän ensimmäisiä utopistisosialisteja.


title: Nikolai Išutin

text: Nikolai Išutin kasvoi Serdobskissa serkkunsa Dmitri Karakozovin perheessä. Vuonna 1863 hän alkoi käydä luennoilla Moskovan yliopistossa, jonka opiskelijoiden keskuuteen hän levitti vallankumouksellista propagandaa. Hän perusti Moskovassa vuosina 1863–1866 toimineen vallankumouksellisen salaseuran, joka tunnetaan nimellä Išutinin kerho (ven. "Išutinski kružok"). Išutin pidätettiin huhtikuussa 1866 Karakozovin tekemän Aleksanteri II:n murhayrityksen johdosta. Hänet tuomittiin kuolemaan, mutta hirttolavalla rangaistus muutettiin ikuiseksi pakkotyöksi. Išutinia pidettiin vangittuna Pähkinälinnassa, josta hänet toukokuussa 1868 lähetettiin mielisairaana Nertšinskin pakkotyövankilaan Algatšiin. Vuonna 1871 Išutin siirrettiin Nertšan kaivoksille ja vuonna 1875 Nižnjaja Karan pakkotyövankilaan.


title: Arkadi Gaidar

text: Arkadi Petrovitš Gaidar (, oikealta sukunimeltään Golikov, Го́ликов; 22. tammikuuta 1904 Lgov – 26. lokakuuta 1941) oli venäläinen neuvostokirjailija.


title: Arkadi Gaidar

text: Arkadi Gaidar syntyi opettajan perheeseen. Lapsuusvuotensa hän vietti Arzamasissa. Vuonna 1918 hän liittyi vapaaehtoisena puna-armeijaan ja toimi jo 16-vuotiaana rykmentin komentajana. Sodassa saamiensa vammojen takia hän joutui eroamaan armeijasta vuonna 1924 ja toimi vuodesta 1925 lähtien kirjailijana.


title: Arkadi Gaidar

text: Gaidar oli Neuvostoliiton suosituimpia lasten- ja nuortenkirjailijoita. Hänen teoksensa ovat opettavaisia, mutta samalla jännittäviä ja mukaansatempaavia. Niissä on romantiikkaa, huumoria ja tarkkasilmäistä henkilökuvausta. Ensimmäisenä huomiota herätti kertomus ”R.V.S.” ("R.V.S." 1926), jonka aiheena ovat Venäjän kansalaissodan tapahtumat. Omaelämäkerralliseen aineistoon perustuu pienoisromaani ”Koulu” ("Škola", 1930). 1930-luvun ajankohtaisiin teemoihin liittyvät romanttinen kertomus ”Kaukomaat” ("Dalnyje strany", 1932) ja satuaiheiseen perustuva pienoisromaani ”Sotasalaisuus” ("Vojennaja taina", 1935). Viittauksia Stalinin ajan traagisiin tapahtumiin sisältyy kertomukseen ”Sininen kahvikuppi” ("Golubaja tšaška", 1936) sekä pienoisromaaneihin "Sudba barabanštšika" (”Rummunlyöjän kohtalo”, 1939) ja ”Veljekset” ("Tšuk i Gek", 1939). Gaidarin pääteos on pienoisromaani ”Timur ja hänen joukkueensa” ("Timur i ego komanda", 1940), joka synnytti lasten keskuudessa vapaaehtoisliikkeen yksinäisten, sairaiden ja vanhusten avustamiseksi. Kirjojen pohjalta on tehty lukuisia elokuvia.


title: Arkadi Gaidar

text: Kirjailija sai surmansa sotakirjeenvaihtajana toisen maailmansodan taisteluissa Kanivin lähellä Ukrainassa.


title: Jäävuoren varjoon

text: Jäävuoren varjoon () on vuonna 2009 valmistunut suomalainen dokumenttielokuva, joka perustuu pääosin ohjaaja Antti Seppäsen helsinkiläiseltä kirpputorilta löytämään 8 mm kaitafilmimateriaaliin. Kaitafilmit paljastuivat osaksi kotkalaisen laivakonemestari Oiva Kovasen (1911–2001) jäämistöä. Elokuvaa tehtiin lähes seitsemän vuotta. Elokuvan televisioensi-ilta oli 8. huhtikuuta 2012 Yle Teemalla.


title: Jäävuoren varjoon

text: Elokuvan kertoja löytää kirpputorilta kaitafilmeillä täytetyn pahvilaatikon. Kotonaan hän tutustuu filmien sisältöön ja huomaa niiden sisältävän värikästä ja taidokkaasti tallennettua kuvamateriaalia Maan jokaiselta mantereelta. Pehmeät ja menneiden vuosikymmenten mystiikkaa huokuvat kuvat johdattavat kertojan ottamaan selvää kuvien tallentajan identiteetistä.


title: Seikkailu Etelänavalla

text: Seikkailu Etelänavalla ("Eight Below") on 2006 tehty elokuva jonka ohjasi Frank Marshall. Pääosissa ovat Paul Walker, Jason Biggs, Bruce Greenwood sekä Moon Bloodgood. Elokuvan on tarkoitus viitata sankarikoiriin Taroon ja Jiroon, jotka selviytyivät Alaskan hankalissa olosuhteissa yhden vuoden ilman hoidonpitoa.


title: Seikkailu Etelänavalla

text: Aikaisemmin tehty Nankyoku Monogatari -elokuva oli suurin vaikuttaja tämän elokuvan tekoon.


title: Seikkailu Etelänavalla

text:
Eräopas Jerry Shepard (Paul Walker) loukkaantuu ja joutuu jättämään uskolliset rekikoiransa pahan myrskyn armoille. Jerry haluaa keinolla millä hyvänsä pelastaa uskolliset ja rakkaat koiransa. Pelastusretkestä tulee vaikein mitä eräopas Jerry on koskaan suorittanut, mutta uskollisten koiraystävien jälleentapaaminen on Jerrylle tärkein asia, niinpä hän lähtee pelastamaan koiriaan myrskyn armoilta. Tarina kertoo myös koirien näkökulmasta millaista on olla yksin myrskyssä ja pakkasessa vuoden päivät ilman mitään apuja. Tarina kertoo ystävyydestä ja rohkeudesta; koirat näyttävät miten toimia pahemmissakin olosuhteissa.D.J., Koda, Floyd and Buck esiintyvät myös elokuvassa Lumihauvat
jossa:


title: HMS Decoy

text: HMS Decoy on ollut kuuden Britannian Kuninkaallisen laivaston aluksen nimenä.


title: Carl Henrik Strandberg

text: Carl Henrik Strandberg (18. maaliskuuta 1780 Pohja – 25. huhtikuuta 1865 Karjaa) oli suomalainen kirkkoherra ja kirjailija.


title: Carl Henrik Strandberg

text: Strandbergin vanhemmat olivat Uudenmaan jalkaväkirykmentin vääpeli Henrik Strandberg ja Kristina Juliana Muur. Isä Henrik hankki vuonna 1794 maatilan Kiskon kirkonkylästä ja ryhtyi viljelemään sitä. Carl Henrik kävi Turun katedraalikoulua ja pääsi ylioppilaaksi 1796. Hän valmistui filosofian kandidaatiksi 1801, maisteriksi 1802 ja hänet vihittiin papiksi 1805. Opiskeluaikanaan Strandberg toimi yksityisopettajana yhteensä 47 oppilaalle.


title: Carl Henrik Strandberg

text: Strandberg toimi Karjaan kirkkoherran apulaisena 1805–1807, Uudenmaan jalkaväkirykmentin ylimääräisenä pataljoonansaarnaajana 1807–1809, Kiskon kirkkoherran apulaisena 1809–1811. Dragsfjärdin vt. kappalaisena 1811–1815 ja Västanfjärdin vt. kappalaisena 1815–1816. Hän oli Tenholan vt. kirkkoherrana 1816–1818, Kosken tehtaansaarnaajana 1818–1819 ja Karunan kappalaisena 1819–1824. Strandberg oli sitten kirkkoherrana Lopella 1824–1833 ja Karjaalla 1833–1865. Hän sai rovastin arvon 1829 ja hänestä tuli vt. lääninrovasti 1840 ja vakinainen lääninrovasti 1843. Teologian kunniatohtorin arvo hänelle myönnettiin 1857.


title: Carl Henrik Strandberg

text: Strandberg toimitti arkkipiispa Jacob Tengströmin keräämän aineiston pohjalta kaksiosaisen Turun hiippakunnan kirkonpaimenten matrikkelin "Åbo stifts herdaminne I-II".


title: Carl Henrik Strandberg

text: Strandberg oli naimisissa 1818–1853 Charlotta Kristina Fridénin kanssa. Jäätyään leskeksi hän meni uusiin naimisiin 1857 Juliana Margareta Dahmin kanssa. Strandbergin poika Ernst Fredrik Teodor Strandberg (1824–1898) oli Karjaan kirkkoherrana 1875–1898.


title: Suomen poliisi

text: Poliisi () on Suomen sisäasiainministeriön alainen poliisiorganisaatio. Poliisilain 872/2011 mukaan ”poliisin tehtävänä on oikeus- ja yhteiskuntajärjestyksen turvaaminen, yleisen järjestyksen ja turvallisuuden ylläpitäminen sekä rikosten ennalta estäminen, paljastaminen, selvittäminen ja syyteharkintaan saattaminen”. Suomen perustuslain mukaan poliisin toiminnan (kaiken ”julkisen vallan käytön”) tulee aina perustua lakiin.


title: Suomen poliisi

text: Vuonna 2012 Suomessa oli 7 800 poliisia. Väkilukuun suhteutettuna yhtä poliisia kohden asukkaita oli 681. Vuonna 2007 Suomen poliiseista oli 88,3 % oli miehiä ja 11,7 % naisia. Vuonna 2013 miehiä oli 85 % ja naisia 15 %. Koko poliisihallinnon henkilöstöstä miehiä oli 71 % ja naisia 29 %.


title: Suomen poliisi

text: Suomessa poliisi nauttii poikkeuksellisen laajaa kansalaisten luottamusta.


title: Suomen poliisi

text: Poliisin organisaatio koostuu Poliisihallitukseen sijoitetusta keskushallinnosta sekä sen alaisista yksiköistä:


title: Suomen poliisi

text: Suojelupoliisi siirtyi Poliisihallituksen alaisuudesta suoraan sisäministeriön alaiseksi valtakunnalliseksi poliisiyksiköksi 1.1.2016 alkaen.


title: Suomen poliisi

text: Normaalisti kansalainen on tekemisissä lähinnä paikallispoliisin kanssa. Se huolehtii hälytyspartioinnista, poliisi- ja esitutkinnasta sekä lupa- ja todistusasioista. Yleensä paikallisen poliisilaitoksen päällikön virkanimikkeenä on poliisipäällikkö. Eräillä vanhastaan poliisimestarin nimikkeellä toimineilla virkamiehillä on edelleen oikeus käyttää tätä nimikettä. Helsingin poliisilaitoksella on eräitä pääkaupunkiseudun erityispiirteisiin liittyviä erikoistehtäviä, ja sen poliisipäällikkö käyttää poliisikomentajan arvoa. Helsingin poliisilaitoksen valmiusyksikkö eli niin sanottu Karhu-ryhmä toimii tarvittaessa valtakunnallisesti.


title: Suomen poliisi

text: Poliisihallitus suunnittelee, johtaa, kehittää ja valvoo poliisin toimintaa sekä vastaa sen palveluiden saatavuudesta, päättää yksiköiden yhteistyöstä ja vastaa niiden tulosohjauksesta. Poliisin ja Poliisihallituksen toimintaa johtaa, kehittää ja valvoo poliisiylijohtaja. Vuoden 2015 elokuusta lähtien virassa on toiminut Seppo Kolehmainen. Poliisihallituksen alueelliset toimipisteet on sijoitettu aluehallintovirastoihin. Nämä koordinoivat paikallispoliisien toimintaa muiden alueviranomaisten kanssa. Lisäksi ne osallistuvat vakavien rikosten tutkintaan silloin kun paikallispoliisin voimavarat eivät yksinään riitä.


title: Suomen poliisi

text: Poliisin valtakunnalliset yksiköt hoitavat erikoistehtäviään. Keskusrikospoliisi (KRP) huolehtii vakavimpien tai useiden aluehallintovirastojen alueella tapahtuneiden rikosten selvittämisestä sekä valtakunnallisesta järjestäytyneen rikollisuuden vastaisesta taistelusta. Myös valtakunnallinen rikostiedustelu kuuluu sen toimialaan. KRP:lla on oikeus ottaa minkä tahansa tutkinnan vastuu itselleen oma-aloitteisesti tai paikallispoliisin pyynnöstä mikäli se koetaan tarpeelliseksi.


title: Suomen poliisi

text: Suojelupoliisi (Supo) on Suomen turvallisuuspalvelu, jonka tehtäviä ovat terrorismin ja ääriliikkeiden torjunta, vastatiedustelu sekä turvallisuusselvityksien laatiminen.


title: Suomen poliisi

text: Poliisin valtakunnalliset huoltoyksiköt vastaavat muun muassa kaikkien poliisiautojen varustelusta ja huollosta sekä poliisin laajojen tietojärjestelmien ylläpidosta.


title: Suomen poliisi

text: Suomessa poliiseja koulutetaan Tampereella Poliisiammattikorkeakoulussa.


title: Suomen poliisi

text: Ahvenanmaalla poliisitoiminnasta vastaa maakunnan oma poliisilaitos, joka on hallinnollisesti Ahvenanmaan maakuntahallituksen alainen. Ahvenanmaalla sattuvissa, poliisitoiminnallisesti erittäin vaativissa tilanteissa Poliisihallitus voi määrätä toiminnan johtovastuun muille poliisiosastoille. Valtion turvallisuuteen liittyvät tehtävät kuuluvat Ahvenanmaalla valtakunnan poliisille, käytännössä Suojelupoliisille. Keskusrikospoliisi on vastaavasti toimivaltainen myös Ahvenanmaalla.


title: Suomen poliisi

text: Liikkuva poliisi (LP) oli erikoistunut liikennevalvontaan kunnes yksikkö lakkautettiin vuonna 2014. Erityisesti sen toimialaan kuuluivat ennen tätä pääteiden ja raskaan liikenteen valvonta. Lisäksi se toimi valtakunnallisena poliisireservinä.


title: Suomen poliisi

text: Suomi on Euroopan unionin poliisiviraston Europolin ja kansainvälisen rikospoliisijärjestön Interpolin jäsen.


title: Suomen poliisi

text: Poliisin tunnuskuva on miekan terä, jonka kahvana on kruunupäinen leijonan pää. Tunnuskuvan on piirtänyt taiteilija Antti Salmenlinna vuonna 1936. Miekkaleijona esiintyy myös sotilaspoliisin koulutushaaramerkissä, jossa se on sijoitettu siniseen kilpeen. Miekkaleijona - silloiselta kutsumanimeltään "esivallan miekka" - esiintyi ensimmäisen kerran virallisessa muodossaan Suomen poliisilehden kannessa marraskuussa 1936. Tunnuksesta järjestettiin suunnittelukilpailu, mutta suunnittelutyö annettiin lopulta Antti Salmenlinnalle. Tunnus lisättiin poliisin virkapuvun olkaimiin vuonna 1941ja sitä alettiin käyttää poliisiautoissa 1950-luvun alkupuolella.


title: Suomen poliisi

text: Vuonna 2013 poliisi sai tietoonsa kaikkiaan 850 000 rikosta. Se selvitti niistä lähes 80 prosenttia. Selvitysprosentti on ollut yli 70:n koko 2000-luvun.


title: Suomen poliisi

text: Raiskauksista selvittämättä jää yli puolet. Pahoinpitelyistä lähes kaksi kolmasosaa.


title: Suomen poliisi

text: Pimeistä jutuista eli jutuista, joissa tekijää ei valmiiksi tiedetä, oli 2013 hiukan alle 200 000 ja niistä selvisi vain alle viidesosa.


title: Suomen poliisi

text: Omaisuusrikoksista suuri osa on pimeitä, ja niistä lähes 90 prosenttia jää selvittämättä. Suurista kaupungeista hurjin tilanne on Helsingissä, jossa kaikista pimeistä rikoksista selviää vain yksi kymmenestä. Omaisuusrikoksissa selvitysprosentti oli 2013 vain kahdeksan.


title: Suomen poliisi

text: Suomen kansalainen, josta on talletettu tietoja poliisin järjestelmään, voi tarkastaa itsestään tallennetut tiedot henkilötietolain (523/1999) ja henkilötietojen käsittelystä poliisitoimessa annetun lain (761/2003) nojalla.


title: Suomen poliisi

text: Poliisilla on oikeus katsoa henkilön tietoja poliisin tietojärjestelmästä, mutta vain jos virkatehtävä sitä edellyttää. Kansalaisella on oikeus selvittää, onko hänen tietojaan katseltu laittomasti. Jokaisella on myös oikeus vaatia, että asiavirheet oikaistaan ja oikeudettomasti tallennetut tiedot poistetaan. Tarkastusoikeuden käyttöä koskevat lomakkeet löytyvät poliisin kotisivuilta.


title: Suomen poliisi

text: Poliisien taipumuksesta urkkia kansalaisten tietoja järjestelmistä on kritisoitu julkisesti. Esimerkiksi Anneli Auerin tutkinnan salaamisesta huolimatta hänen tietojaan oli urkkinut 74 poliisivirkamiestä. Niin ikään Mika Myllylää koskeva tutkinta oli saanut urkkijoita liikkeelle.


title: Suomen poliisi

text:
Suomessa käytössä olevat valtakunnalliset järjestelmät, joissa rekisterinpitäjänä Poliisihallitus:
Muita järjestelmiä ovat muut kuin valtakunnalliset, yhden tai useamman poliisiyksikön käyttöön, luodut tietojärjestelmät. Suojelupoliisilla on lisäksi toiminnallinen tietojärjestelmänsä.


title: Suomen poliisi

text: Poliisi ylläpitää myös tiettyjä salaisia rekistereitä, joissa olevia tietoja ei rekisteröitykään saa itse tarkastaa. Näissä tapauksissa kirjauksien lainmukaisuuden voi selvittää rekisteröidyn toimeksiannosta Suomen tietosuojavaltuutetun toimisto.


title: Suomen poliisi

text: Tämänkaltaisia rekisteritietoja ovat:


title: Suomen poliisi

text: Vuonna 2016 Lännen Median poliisikyselyssä kokoomusta kertoi äänestäneensä 25,1 prosenttia kyselyyn vastannaisesta poliiseista. Perussuomalaisia oli äänestänyt 24,4 prosenttia, keskustaa 15,8 prosenttia, sosiaalidemokraatteja 5 prosenttia, vihreitä 3,3 prosenttia ja vasemmistoliittoa 0,8 prosentia. Vastaajista 21,7 prosenttia ei paljastanut, mitä äänesti.


title: Suomen poliisi

text: Poliisin tekemiä "rikoksia" tutkii Suomessa vain Valtakunnansyyttäjänvirasto.


title: Suomen poliisi

text: Lievempiä asioita, joissa kansalainen tai laillisuusvalvoja epäilee ”vain” "virheellistä menettelyä" asiassa, voidaan asia käsitellä niin sanotulla "hallinnollisella menettelyllä".


title: Suomen poliisi

text: Hallinnollinen menettely tarkoittaa, että kansalaisen kantelun tuloksena tai laillisuusvalvonnan omasta huomiosta selvitetään, onko tapahtunut virheellinen menettely. Hallinnollinen menettely voi tapahtua poliisin organisaation sisällä tai ylemmän laillisuusvalvojan toimesta riippuen siitä, onko kantelu tehty poliisille vai ylemmälle laillisuusvalvojalle.


title: Suomen poliisi

text: Epäillyistä poliisin rikoksista tutkintapyyntö on tehtävä rikosilmoituksella poliisille, josta se siirretään Valtakunnansyyttäjänvirastoon tai suoraan Valtakunnansyyttäjänvirastolle.


title: Suomen poliisi

text: Valtakunnansyyttäjän mukaan Suomessa olisi tarve päätoimiselle poliisirikosasioiden käsittely-yksikölle, joka toimisi valtakunnallisesti ja itsenäisesti. Hänen mukaansa muissa Pohjoismaissa on erillisyksiköt poliirikosten tutkinnalle. Vain Suomessa on käytössä "karvalakki-malli", jossa poliisirikosasioita muut poliisit tutkivat Valtakunnansyyttäjän alaisuudessa pääsääntöisesti oman toimen ohessa.


title: Suomen poliisi

text: Valtakunnansyyttäjän mukaan poliisirikosten käsittelyajat ovat hyvin pitkiä ja syövät kansalaisten luottamusta järjestelmään.


title: Suomen poliisi

text: 2010-luvulla poliisin tekemiksi epäiltyjä rikoksia on ollut noin 700–900 kappaletta vuodessa. Vuonna 2013 poliisimiehen tai -naisen tekemiksi epäiltyjä rikoksia kirjattiin Valtakunnansyyttäjänvirastossa 898 rikosilmoitusta. Määrä on kasvanut koko vuosikymmenen alun. Ei ole tarkkaa tilastotietoa esimerkiksi siitä, miten paljon ja mistä rikoksista poliiseja on syytteessä tai lopulta tuomitaan.


title: Suomen poliisi

text: Samana vuonna 2013 eduskunnan oikeusasiamies ratkaisi 895 kantelua poliisiviranomaisista, joista 131 johti toimenpiteisiin.


title: Suomen poliisi

text: Suomessa poliisin rikoksista ja virheistä nousee esiin erityisesti kaksi aihetta: väkivalta ja rehellisyys. Rehellisyydellä tarkoitetaan suomalaisen poliisirikollisuuden informaatioulottuvuutta, joka liittyy erityisesti suoritetun poliisi- tai esitutkinnan epärehellisyyksiin. Poliisiin kohdistuva arvostelu tässä ulottuvuudessa on erityisen laaja-alaista.


title: Suomen poliisi

text: Tarkastelun ulkopuolelle jää myös piilorikollisuutta, josta ei kannella tai saada yleensä käynnistettyä rikostutkintaa. Lahjustapaukset ovat vaikeasti tutkittavaa piilorikollisuutta, johon tutkijat ovatkin päässeet käsiksi vain jo olemassa olevien skandaalien kautta. Myös salaisten pakkokeinojen osalta käytön kyseenalaistaminen on usein mahdotonta, sillä laki sallii senkin mahdollisuuden, ettei pakkokeinojen kohde saa siitä koskaan tietää.


title: Suomen poliisi

text: Rasismi ja seksismi ovat olleet esillä kun Euroopan rasismin ja suvaitsemattomuuden vastaisen komission (ECRI) on nähnyt viitteitä siitä, että Suomen poliisi ei reagoi aina asianmukaisesti vähemmistöryhmien rasismista ja syrjinnästä tekemiin ilmoituksiin ja että tällaisia ilmoituksia ei oteta tutkittavaksi tai että niitä ei tutkita riittävän uutterasti. Ongelmana on, että joidenkin arvioiden mukaan vain 5-10% rasistisista rikoksista tulee ilmoitetuiksi, koska luottamus viranomaisten puolueettomaan ja tehokkaaseen toimintaan voi olla saatujen kokemuksien takia vähäistä. Naiset joutuvat syrjinnän kohteeksi monilla eri tavoilla. Toisaalta naisia tuomitaan varsin harvoin rikoksista ja onkin esitetty, että poliisi tahtoo suhtautua naisiin perinteisin ja vanhoillisin mielikuvin. Naiset saattavat monesti päästä rikosepäilyjen ulkopuolelle, koska nainen ei rikoksentekijänä mukaudu rikoksentutkijan käsitykseen rikoksentekijästä. Toisaalta on viitteitä naisten joutumisesta syrjinnän kohteiksi myös rikoksen uhreina ja poliisina työskentelevät naispoliisit joutuvat syrjinnän kohteiksi myös poliisiorganisaatiossa. On merkkejä naispoliisien hitaammasta urakehityksestä miehiin verrattuna ja todisteita seksuaalisesta ahdistelusta. Tutkimuksen aineistossa oli tapauksia joissa nainen oli poliisirikoksen oletettu uhri. Nämä olivat tapauksia jossa kyse oli miespoliisin epäillystä naispoliisien raiskauksista tai sen yrityksestä. Kiinniotettuina naisiin oli kohdistunut asiatonta riisuttamista, asiattomia kuulustelukeinoja, pahoinpitelyjä ja asiattomia säilöönottamisia.


title: Suomen poliisi

text: Kesällä 2017 Long Play julkaisi Suomen Poliisin salaisesta Facebook-ryhmästä vuotaneita keskusteluja, joissa poliisit muun muassa haukkuivat avoimesti vähemmistöjä ja etnisiä ryhmiä, naureskelivat turvapaikanhakijan itsemurhayritykselle ja Helsingin Asema-aukion pahoinpitelyn uhrille. Ryhmän rasistiset kirjoitukset eivät kuitenkaan johtaneet rikostutkintaan.


title: Suomen poliisi

text: Kesäkuussa 2017 tuomittiin vaasalainen vanhempi konstaapeli pahoinpitelystä ja virkavelvollisuuden rikkomisesta virka-aikana. Konstaapeli oli lyönyt uhria yli 20 kertaa pään alueelle kolmen muun poliisin pitäessä uhria kiinni. Uhri sai korvauksia 600€.


title: Suomen poliisi

text:
Viitanen (2007) löysi tutkimuksissaan 497 poliisirikostapauksen joukosta seuraavanlaisia poliisirikoksia.
Lievemmät asiat, joissa ei epäillä rikosta, käsitellään hallinnollisella menettelyllä. Mikäli laillisuusvalvonnan havainto tai kansalaisen kantelu antaa aihetta toiminnan tarkempaan selvittämiseen, asiaa ryhdytään tutkimaan hallinnollisella menettelyllä.


title: Suomen poliisi

text: Virkatoimien vastaiset menettelyt eivät välttämättä ole rikosoikeudellisesti rangaistavia, jolloin kyse on yleensä virheellisestä menettelystä, joka on kokonaisuutena tarkastellen vähäinen, eikä poliisin virheelliseen menettelyyn sisälly tahallista toimintaa.


title: Suomen poliisi

text: Poliisin velvoitteet kertoa asioista rehellisesti vaihtelevat sen mukaan onko kyseessä vain virheellinen menettely vai rikosepäily tai vaara joutua epäillyksi virkarikoksesta.


title: Suomen poliisi

text: Poliisi ei saisi valehdella tai jättää asioita kertomatta, kun hänen toimintaansa selvitetään virheellisestä menettelystä. Vaara joutua moitearvostelun kohteeksi ei riitä vaikenemisen, valehtelun tai asioiden valikoivan kertomisen perusteeksi. Poliisin on virkavastuulla pysyttävä totuudessa ja kerrottava kaikki olennainen asiaan liittyvä. Hallintomenettelyssä poliisilla on virkamieslain mukainen lojaliteettivelvoite työnantajalleen.


title: Suomen poliisi

text: Mikäli poliisimiehen osalta arvioitavaksi tulee ”on syytä epäillä rikosta” -kynnys, asian käsittely siirtyy esitutkintalain mukaisesti tutkintamenettelyn piiriin ja esitutkintaa johtaa toisen poliisin sijaan Valtakunnansyyttäjänviraston syyttäjä.


title: Suomen poliisi

text: Kun poliisia epäillään rikoksesta on kiistanalaisempaa onko poliisilla itsekriminointisuoja kuten muillakin rikoksesta epäillyillä. Poliisilla on virkaan liittyviä eettisiä velvoitteita, jotka eivät poistu edes silloin, kun poliisi on vaarassa joutua virkasyytteeseen. Itsekriminointisuoja koskeekin vain rikosoikeudellista vastuuta, ei muita velvoitteita. Jos poliisilla on todellinen virkasyytteen vaara, hän voi vaieta rikosprosessissa itselleen epäedullisista seikoista kuten muutkin rikoksesta syytetyt.


title: Suomen poliisi

text: Käräjäoikeuden mukaan poikkeuksellisen vakavia ja vahingollisia Suomen Poliisin tekemiä rikoksia olivat entisen huumeyksikön päällikön Jari Aarnion huumerikokset.


title: Suomen poliisi

text: Poliisin itsekriminointisuojan toteutuminen voi olla ongelmallista siinä tilanteessa, että hallinnollinen selvittely johtaakin rikostutkinnan käynnistymiseen. Sisäministeriön vuonna 2011 julkaistun ohjeen mukaan oikeusasiamies tai oikeuskansleri (ylempi laillisuusvalvonta) ei saisikaan käyttää heille suotuja laillisuusvalvonnan keinoja siten että poliisiin kohdistuvat rikosepäilyt vahvistuisivat. Tällä suojellaan rikoksesta epäillyn poliisin oikeuksia. Myös oikeusasiamiehen mukaan on laillisuusvalvonnan kannalta perusteltua, että räikeämmissä tapauksissa tehdään rikosilmoitus ja asia siirtyy syyttäjän harkittavaksi.


title: Suomen poliisi

text: Asiasta on Poliisin sisällä tapahtuvassa hallinnollisessa menettelyssä annettu Poliisihallituksen ohje. Jos joudutaan hallinnollisessa menettelyssä tekemään arviointia siitä, voisiko kyseessä olla poliisin tekemä rikos, on tapaus siirrettävä Valtakunnansyyttäjänvirastoon arvioitavaksi.


title: Suomen poliisi

text: Suomessa kantelut viranomaisen virheelliseksi epäillystä toiminnasta tehdään oikeuskanslerille tai eduskunnan oikeusasiamiehelle kirjallisesti. Kantelu on yleensä julkinen, ja sen käsittely on maksutonta. Esimerkiksi vankeutta, muuta vapauden menetystä, rikosasiaa, turvapaikkaa, oleskelulupaa, viisumin hakua tai muuta vastaavaa henkilökohtaista asiaa käsiteltäessä asiakirjat ja tiedot kuitenkin salataan julkisuudelta.


title: Suomen poliisi

text: Hallintokantelun voi tehdä myös ylemmälle poliisiviranomaiselle. Poliisipäälliköt ja poliisin valtakunnallisten yksiköiden päälliköt käsittelevät lähtökohtaisesti alaisiinsa kohdistuneet kantelut. Poliisihallitus käsittelee ja ratkaisee pääsääntöisesti kanteluita, jotka koskevat Poliisihallituksen virkamiehiä tai poliisiyksiköiden päälliköitä.


title: Noonanin oireyhtymä

text: Noonanin oireyhtymä on laaja-alainen oireyhtymä, jonka kansainvälinen esiintyvyys on arviolta 1/1 000–2 500. Oireyhtymälle tyypillisiä ovat muiden muassa sille ominaiset kasvonpiirteet, lyhytkasvuisuus, rintalastan poikkeava muoto, silmien poikkeavuudet ja synnynnäiset sydänviat. Noonan-lasten henkinen kehitys saattaa viivästyä. Useimmat kuitenkin selviytyvät tavallisissa kouluissa; 10–15 % lapsista tarvitsee erityisopetusta.


title: Noonanin oireyhtymä

text: Oireyhtymä voi periytyä, mutta myös uusi mutaatio on yleinen aiheuttaja.


title: Noonanin oireyhtymä

text: Oireyhtymän kuvasi 1960-luvulla Jacqueline A. Noonan.


Koettakaa vedellä, vastasi palopäällikkö on vuonna 1983 Yle TV1:llä esitetty suomalainen televisiosarja, jonka käsikirjoitti Jussi Helminen ja ohjasi Pertti Melasniemi.


title: Hans Nyman

text: Hans (Hannu) Nyman (12. syyskuuta 1798 Oulu – 26. helmikuuta 1850 Saloinen) oli suomalainen opettaja, kirkkoherra ja kirjailija.


title: Hans Nyman

text: Nymanin vanhemmat olivat hatuntekijä Hans Nyman ja Margareta Elisabet Lundström. Hän kävi Oulun triviaalikoulua ja pääsi ylioppilaaksi Turussa 1817. Nyman valmistui filosofian kandidaatiksi ja maisteriksi 1823 ja hänet vihittiin papiksi 1829.


title: Hans Nyman

text: Nyman toimi Oulun triviaalikoulun alempana kollegana 1823–1825, vt. konrehtorina 1825 ja ylempänä kollegana 1825–1841. Hän oli Oulun yläalkeiskoulun ensimmäinen kollega vuodesta 1841, vt. konrehtori vuodesta 1843 ja vakinainen konrehtori vuodesta 1844. Nyman toimi viimeksi Raahen ja Saloisten kirkkoherrana 1844–1850.


title: Hans Nyman

text: Nyman oli naimisissa vuodesta 1837 Margaretha Helena Lithoviuksen kanssa.


title: Hans Nyman

text: Hans Nyman on päähenkilö Ville Rannan sarjakuvaromaanissa "Kyllä eikä ei" (2013). Rannan tarinassa Nymanin elämänvaiheita on muutettu: siinä Nyman on leskimies kun todellisuudessa Nymanin vaimo eli miestään pidempään.


title: Yksisarvisen metsästys

text: Yksisarvisen metsästys on seitsemän myöhäisgoottilaisen kuvakudoksen sarja, joka on näytteillä Cloistersin museossa Pohjois-Manhattanilla. Se esittää tarujen yksisarvisen takaa-ajoa, neitsyen avulla tapahtuvaa vangitsemista ja aitaukseen sulkemista. Kuvaelma on tulkittu vaihtelevasti joko rakkaustarinaksi tai Jeesuksen ristiinnaulitsemisen ja ylösnousemuksen vertauskuvaksi. Pääaiheen lisäksi teoksessa on kuvattu peräti 101 eri kasvilajia, joista 85 on pystytty tunnistamaan. Kaikissa seinävaatteissa esiintyy myös kirjaimista "A" ja "E" koostuva monogrammi, jonka merkitystä ei ole pystytty selvittämään.


title: Yksisarvisen metsästys

text: Tekstiilien alkuperästä tiedetään vain vähän – ne on mahdollisesti tilattu merkittäviin aatelishäihin. Taidehistorioitsijat ovat myös esittäneet, että kuvakudokset olisivat kuuluneet alun perin kahteen tai useampaan sarjaan. Todennäköisesti ne on suunniteltu Pariisissa ja valmistettu 1400- ja 1500-lukujen taitteessa Liègessä tai Brysselissä, joka kuului vielä tuolloin Etelä-Hollannille. Kankaat on kudottu värjätyistä villa- ja silkkilangoista, joista osa on kullattu tai hopeoitu. Keltaisena väriaineena on käytetty väriresedaa, punaisena värimataraa ja sinisenä värimorsinkoa.


title: Yksisarvisen metsästys

text: Varhaisin kirjallinen maininta kuvakudoksista on vuonna 1680 laaditussa omaisuusluettelossa, jossa inventoidaan herttua François VI de La Rochefoucauldin Pariisin asunnon irtaimisto. Pariisista seinävaatteet siirrettiin La Rochefoucauldien linnaan Verteuilissa. Ranskan suuren vallankumouksen aikana ne ryöstettiin ja palautettiin suvun omistukseen vasta 1850-luvulla. Kadoksissaolonsa aikana kankailla oli suojattu hedelmäpuita hallalta ja yksi niistä oli tuhoutunut lähes kokonaan.


title: Yksisarvisen metsästys

text: Amerikkalainen liikemies John D. Rockefeller, Jr. osti kuusi ehjää seinävaatetta reilulla miljoonalla dollarilla vuonna 1922, kun ne olivat näytteillä New Yorkissa. Rockefeller säilytti taideteoksia kotonaan vuoteen 1937 saakka, jolloin hän lahjoitti ne perusteilla olevan Cloistersin museon keskiaikaisen taiteen kokoelmaan. Ennen seuraavana vuonna järjestettyjä avajaisia museon onnistui hankkia myös seitsemännen seinävaatteen jäännökset kreivi Gabriel de La Rochefoucauldilta Ranskasta.


title: Yksisarvisen metsästys

text: Vuonna 1998 "Yksisarvisen metsästys" entisöitiin Metropolitan Museum of Artin tekstiiliosastolla ja valokuvattiin museon digitaaliseen kokoelmaan.


title: Jokikyttä

text: Jokikyttä on yhdysvaltalainen elokuva, joka sai ensi-iltansa vuonna 1993. Elokuvan ohjasi Rowdy Herrington ja pääosissa ovat Bruce Willis ja Sarah Jessica Parker.


title: Jokikyttä

text:
Poliisit jahtaavat murhaajaa ja takaa-ajon lopussa Tom Hardyn isä Vince Hardy menehtyy auto-onnettomuudessa. Jonkin ajan kuluttua murhaaja saadaan kiinni. Tom on varma että väärä mies on pidätetty. Ja kaksi vuotta myöhemmin Tom partioi joella ja murhaaja on aloittanut taas murhaamisen. Hän tappaa naisia jotka Tom tuntee.
"Video-oppaassa" vuodelta 1994 Bello Romano kutsui elokuvaa ison rahan rutiini-actioniksi ja antoi sille kolme tähteä viidestä, mikä vastaa sanallista arviota ”hyvä”.


title: Engelbrekt Rancken

text: Engelbrekt Rancken (28. joulukuuta 1790 Turku – 14. tammikuuta 1862 Mietoinen) oli suomalainen kappalainen ja kirjailija.


title: Engelbrekt Rancken

text: Ranckenin vanhemmat olivat Perniön kirkkoherra Gustaf Rancken ja Kristina Lovisa Rothovius. Hän pääsi ylioppilaaksi Turussa 1805, suoritti pedagogian tutkinnon 1807 ja vihittiin papiksi 1813.


title: Engelbrekt Rancken

text: Rancken toimi Perniössä isänsä apulaisena 1813–1818. Hän oli sitten Mietoisten kappalaisena vuodesta 1818 alkaen(astui virkaan 1820) yli 40 vuotta. Rancken oli myös saarnaajana Turun pappeinkokouksessa 1825. Hän sai varapastorin arvon 1836.


title: Engelbrekt Rancken

text: Rancken julkaisi vuodesta 1839 aikakauslehteä "Ecclesiastikt Intelligensblad" ja vuosina 1840–1845 aikakauslehteä "Ecclesiastikt Litteraturblad". Hän oli vilkkaassa kirjeenvaihdossa muun muassa Adolf Ivar Arwidssonin kanssa.


title: Engelbrekt Rancken

text: Rancken oli naimisissa kolme kertaa: 1820–1828 Anna Maria Hirnin (k. 1828) kanssa, 1829–1845 Anna Erika Solitanderin (k. 1845) kanssa ja vuodesta 1848 Maria Gustava Pettersonin kanssa. Hänen lapsistaan tunnetuin oli pedagogi ja historiantutkija Oskar Rancken (1824–1895).


title: Richard Brander

text: Richard Brander (s. 1962) on suomalainen toimittaja ja politiikan tutkija. Hän on perehtynyt erityisesti EU-politiikkaan. Brander on koulutukseltaan valtiotieteiden maisteri.


title: Richard Brander

text: Brander toimi vuosina 1996-2000 Suomen Tietotoimiston kirjeenvaihtajana Brysselissä raportoiden EU-asioista. Vuonna 2000 hän siirtyi Hufvudstadsbladetiin taloustoimittajaksi ja vuonna 2003 hänestä tuli taloustoimituksen uutispäälikkö. Sittemmin hän on vetäytynyt toimittajan työstä ja keskittynyt tutkimaan politiikkaa. Lokakuussa 2008 Brander nimitettiin Suomen Pankin tiedottajaksi.


title: Richard Brander

text: Richard Brander kirjoitti vuonna 2004 kirjan "Finland och Sverige i EU - tio år av medlemskap", joka tarkastelee Suomen ja Ruotsin taivalta EU-jäseniksi ja toimintaa EU:ssa vuosina 1990-2000. Vuonna 2007 Brander alkoi pitää "EU-bloggen" nimistä blogia.


title: Humanoid

text: Humanoid on Tokio Hotelin kolmas studioalbumi, joka julkaistiin 2. lokakuuta 2009. Albumi julkaistiin sekä englanniksi että saksaksi; kummallakin kielellä kolme erilaista versiota.


title: Humanoid

text:
Albumi nousi Suomen virallisen listan sijalle 9.
Deluxe Edition sisältää lisäksi DVD:n, jossa on kuvagalleria ja karaokea kappaleista.


title: Humanoid

text:
Fan Box sisältää lisäksi DVD:n, jossa on kuvagalleria ja karaokea kappaleista. Fanbox sisältää lisäksi myös Tokio Hotel -seinälipun.
Deluxe Edition sisältää lisäksi DVD:n, jossa on kuvagalleria sekä karaokea kappaleista.


title: Humanoid

text: Fan Box sisältää lisäksi DVD:n, jossa on kuvagalleria ja karaokea kappaleista. Fanbox sisältää lisäksi myös Tokio Hotel -seinälipun.


title: Humanoid

text: iTunes -bonusmateriaalina julkaistiin kaksi kappaletta "Attention" ja "Down On You" sekä Track-by-Track -haastattelu Bill ja Tom Kaulitzin kanssa. Hot Topic -bonusmateriaalina julkaistiin kappale "In Your Shadow (I Can Shine)".


title: Ylihärmän Pesis-Junkkarit

text: Ylihärmän Pesis-Junkkarit eli YPJ on nykyisin kauhavalainen pesäpallon erikoisseura Ylihärmästä. Se perustettiin vuonna 1996, jolloin se syntyi vuonna 1908 perustetusta Ylihärmän Junkkareiden pesäpallojaostosta.


title: Ylihärmän Pesis-Junkkarit

text: YPJ:n naisten pesäpallojoukkue pelasi Superpesiksessä vuosina 1997–1998 ja 2004–2012. Se luopui sarjapaikastaan vuonna 2012. Nykyään naisten joukkue pelaa Suomensarjassa.


title: Ylihärmän Pesis-Junkkarit

text: Ylihärmän Tarmo perustettiin vuonna syksyllä vuonna 1908 tehtävänään toimintasääntöjensä mukaan "edistää ja kohottaa liikuntakasvatusta toiminta-alueellaan, innostaa jäseniään ja muitakin henkilöitä seuran päämäärien hyväksi, sekä työskennellä puhtaan toverihengen juurruttamiseksi jäsenistöönsä". Kahden vuoden päästä suran nimi muutettiin Ylihärmän Junkkareiksi, jonka päälajina oli voimistelu. Aluksi seuran toiminta oli vilkasta, mutta 1910-luvun lopulla toiminta lakkasi ennen kuin vuonna 1920 toiminta elpyi ja seuran säännöt kirjoitettiin uusiksi. Samalla seura rekisteröitiin.


title: Ylihärmän Pesis-Junkkarit

text: Pesäpalloa Ylihärmässä pelattiin ensi kertaa 1920-luvun lopulla aluksi suojeluskunnissa ja sitten Junkkarien väreissä. Virallisesti laji otettiin Junkkarien lajivalikoimaan vuonna 1931, jolloin perustettiin pesäpallojaosto. Heti samana vuonna joukkue pelasi B-sarjan aluemestaruudesta sijoittuen Etelä-Pohjanmaan toiseksi. Seuran historian ensimmäiset vastustajat alkulohkossa olivat Lapuan Virkiä ja Alajärven Vesa. Ottelut pelattiin Lapualla 12. heinäkuuta. Junkkarit voitti Virkiän luvuin 13–5 ja Vesan 8–3. Vuonna 1933 Junkkareiden miesjoukkue osallistui Suomen toiseksi korkeimmalle sarjatasolle aluesarjaan voittamatta otteluakaan Seuraavana vuonna joukkue selvityi kuitenkin jo aluesarjan lopputurnaukseen, jonka se voitti ja saavutti samalla aluemestaruuden. Myös kolme seuraavaa vuotta Junkkarit pelasi aluesarjassa saavuttamatta suurempaa menestystä. Vuonna 1938 Junkkarit pelasi sarjauudistusten jälkeen kolmannella tasolla maakuntasarjassa, jossa se voitti oman lohkonsa. Näin Junkkarit oli jälleen aluemestari. Samalla se nousi maan toiseksi korkeimmalle sarjatasolle välisarjaan Välisarjassa Junkkarit sijoittui länsilohkon viidenneksi. Seuraavalla kaudella Junkkarit oli pohjoislohkon toinen ja jatkolohkossa sijoitus oli kolmas.


title: Ylihärmän Pesis-Junkkarit

text: Myös seuraavaksi vuodeksi Junkkareilla oli paikka välisarjaan, mutta sodan syttymisen vuoksi sarjassa ei ehditty pelata otteluakaan. Niinpä seuraavan kerran tositoimiin päästiinkin vasta vuonna 1945. Tuolloin Junkkarit sijoittui Suomensarjaksi muuttuneen toiseksi korkeimman sarjatason pohjoislohkossa neljänneksi. Seuraavalla kaudella sijoitus oli kuudes. Tuolla kaudella Junkkarit voitti ensimmäisen Suomen mestaruutensa, kun A-juniorit juhlivat kultaa. Seuraavat vuodet toivat sijat seitsemän ja kuusi. Kaudella 1949 11 joukkueen sarjassa Junkkarit sijoittui kahdeksanneksi ja putosi näin sarjaporrasta alemmas. Eroa säilyjän paikalle seitsemänteen sijaan jäi ainoastaan yksi piste. Junkkarit kuitenkin vietti kolmanneksi korkeimmalla sarjatasolla vain yhden vuoden nousten takaisin Suomensarjaan. Paluun jälkeen ilon aiheet olivat kuitenkin vähissä joukkueen jäätyä länsilohkon viimeiseksi ja pudottua jälleen. Junkkarit hävisi kaikki yhdeksän otteluaan juoksuerolla 24–156.


title: Ylihärmän Pesis-Junkkarit

text: Ylihärmän Pesis-Junkkarit perustettiin 30. joulukuuta 1996 pidetyssä Ylihärmän Junkkareiden yleisessä kokouksessa. Pesäpallotoiminta päätettiin eriyttää kokouksessa kokonaan omaksi seurakseen. Seura sai nimekseen Pesis-Junkkarit ja joukkuee aloitti pelaamisen Junkkareilta perityllä sarjapaikalla Naisten Superpesiksessä.


title: Ylihärmän Pesis-Junkkarit

text: Ylihärmän Pesis-Junkkarit pelaa kotiottelunsa Kauhavan Ylihärmässä sijaitsevalla Kiistolan pesäpallostadionilla. Seuran yleisöennätys kyseisellä kentällä on 1852 katsojaa, joka syntyi 19. toukokuuta 1996.


title: Ylihärmän Pesis-Junkkarit

text: Vuoden lukkari:


title: Dede Koswara

text: Dede Koswara oli indonesialainen mies, joka nousi julkisuuteen sairastettuaan harvinaista ihosairautta "Epidermodysplasia verruciformisia", joka aiheuttaa ympäri kehoa syylämäisiä kasvaimia. Lisäksi hänen käsiinsä ja jalkoihinsa kasvoi puumaisia rakenteita. Hänet tunnettiin tämän takia julkisuudessa nimellä "Tree man" ("Puumies").


title: Dede Koswara

text: Sairaus sai alkunsa 15-vuotiaana, kun Koswara sai haavan polveensa. Syylä kehittyi hänen sääreensä ja alkoi levitä hallitsemattomasti. Hän työskenteli rakennusmestarina ja kalastajana, mutta sairauden takia joutui luopumaan näistä töistä. Hän sai myöhemmin töitä sirkuksesta, jossa työskenteli myös muita ihmisiä, joilla oli epämuodostumia kehossa tai heidän ulkonäkönsä oli jokseekin erilainen, kuin normaalilla ihmisellä. Vuosien saatossa vaimo lopetti suhteen sairauden takia ja jätti yhteiset lapset Koswaran hoidettavaksi.


title: Dede Koswara

text: Hänen sairaudestaan esitettiin dokumentti televisiossa. Yhdysvaltalainen ihotautilääkäri Anthony Gaspari nähtyään dokumentin päätti matkustaa Deden kotikylään tutkimaan sairautta. Gaspari tutki Koswaraa ja selvitti syylien aiheuttajaksi papilloomaviruksen. Hänellä todettiin myös harvinainen immuunijärjestelmän puutos, joka aiheutti sen, että hänen ihossaan oli poikkeuksellisen isokokoisia syyliä.


title: Dede Koswara

text: Vuoden 2008 alussa Indonesian hallitus päätti ottaa Koswaran hoitoon paikalliseen sairaalaan, jossa häneltä poistettaisiin syylät ja kasvaimet. Hänelle tehtiin muun muassa ihonsiirto-operaatio käsiin ja jalkoihin. Ihotautilääkäri Gaspari osallistui myöhemmin paikallisten lääkäreiden kanssa yhteistyöhön Koswaran hoitoon. Puolen vuoden sairaalahoidon jälkeen hän palasi kotikyläänsä. Kasvaimet kuitenkin uusiutuivat, ja hänelle jouduttiin tekemään kaksi vuosittaista leikkausta infektioiden hillitsemiseksi.


title: Dede Koswara

text: Koswara kuoli 30. tammikuuta 2016 oltuaan sairaalassa kolme kuukautta.


title: Helsingin Autokoritehdas

text: Oy Helsingin Autokoritehdas Ab eli Helko oli Helsingissä ja Tikkurilassa toiminut autokoritehdas. Se perustettiin vuonna 1933, myytiin Primo Oy:lle vuonna 1959 ja toiminta loppui vuonna 1965. Se oli 1950-luvulla yksi Suomen suurimmista autokoritehtaista.


title: Helsingin Autokoritehdas

text: Yhtiön perustava kokous pidettiin 18.9.1933 ja yhtiön toimitusjohtajana aloitti pääosakas Edmund Lindberg. Yhtiö aloitti toimintansa Munkkisaaressa syyskuussa 1933. Yhtiö oli palkannut pari henkilöä konttoriin sekä 25 autokorityöntekijää ja loppuvuodesta valmistui viisi linja-autonkoria sekä ohjaamoita ja lavoja. Alkuperäinen 100 000 markan osakepääoma nostettiin 200 000 markkaan heinäkuussa 1934. Marraskuussa 1935 yhtiön omistussuhteet muuttuivat perin pohjin pääosakkaiksi tullessa tarkastaja Axel Lindroth sekä kadettiupseeri "Gunnar Ericsson". Entinen toimitusjohtaja Lindberg luopui osakkeistaan ja Ericssonista tuli uusi toimitusjohtaja.


title: Helsingin Autokoritehdas

text: Yhtiö alkoi valmistaa linja-, paketti- ja sairasautojen koreja, ohjaamoita, lavoja sekä kippejä. Tehdas tuhoutui yöllä syttyneessä tulipalossa 24. marraskuuta 1937. Tulipalossa ei menetetty ihmishenkiä, mutta aineelliset vahingot olivat mittavat esimerkiksi keskeneräisiä linja-autoja paloi. Koko henkilökunta jäi työttömäksi ja työt sekä osa työntekijöistä siirtyi muille autokoritehtaille.


title: Helsingin Autokoritehdas

text: Lindroth myi kaikki osakkeensa huhtikuussa 1938 Ericssonin velipuolelle, konttoripäällikkö "Odd Anders Vataselle". Osakepääomaa nostettiin kesäkuussa ja Ericssonin ja Vatasen lisäksi pieni osa osakkeista kuului nyt työnjohtaja Simo Aholalle. Yhtiö rakensi tehtaan Tikkurilaan, jossa toiminta käynnistyi vuonna 1937. Rakennuksen työhallin pituus oli 77 ja leveys 20 metriä. Koreja pystyi rakentamaan viidellä linjalla samanaikaisesti. Rakenteilla pystyi yhtä aikaa olemaan 32 linja-autokoria tai toistasataa ohjaamoa. Tehtaalla työskenteli syksyllä 1937 noin 80 työntekijää.


title: Helsingin Autokoritehdas

text: Lokakuussa 1939 yhtiöllä oli 141 työntekijää. Sen vuoden 1939 myynti oli 4,293 miljoonaa markkaan ja se oli myynnillä mitaten Suomen kolmanneksi suurin autokoritehdas. Talvisodan takia tehtaan henkilökunta putosi lähes puoleen edellisvuoden tasosta. Vuonna 1944 yhtiön myynti oli noin 15 miljoonaa markkaa ja se oli toiseksi suurin Kaipion jälkeen. Tammikuun 24. päivänä 1945 Helsingin Autokoritehdas oli mukana perustamassa Autokorityönantajain Liittoa (AKTL).


title: Helsingin Autokoritehdas

text: Helkolla uskottiin teräskorisen linja-auton painavan viidenneksen puukorista vähemmän. Yhtiö teki sopimuksen ruotsalaisen Hägglund & Sönerin kanssa korien lisenssivalmistuksesta. Teräskori esiteltiin 24.11.1949 Helsingin rautatieasemalla ja se sai messuilla kultamitalin. Helko oli vuonna 1956 yksi Suomen suurimmista autokoritehtaista 66 uuden korin ja kymmenen täyskorjauksen tuotantomäärällä. Helkon menestyksekkäin yksittäinen artikkeli oli suurina sarjoina muun muassa HKL:lle toimitettu Helko-teräskori. Puu- ja metallikoreja valmistettiin vierekkäin, mutta puukorien toimitukset loppuivat viimeistään 1954. Linja-autokorien lisäksi tehtaassa valmistettiin kuorma-autojen korirakenteita, myymälä- ja pakasteautoja – tehtaan yhteydessä oli myös autokorjaamo. Vuosikymmenen lopulla yhtiö alkoi velkaantua ja kauppa ei käynyt. Omistajat halusivat päästä eroon yhtiöstä. Tehtailija Sven Grahn osti yhtiön toukokuussa 1959. Grahnin vävy, Ulf Rönnholm nimitettiin koriteollisuuden vastuuhenkilöksi ja hän muutti Helsingin Autokoritehdas Oy:n nimeksi Primo Oy, osasto Helko. Primon omistukseen siirryttyään se erosi AKTL:n jäsenyydestä. Gunnar Ericsson luovutti puheenjohtajuuden Lahden Autokorin johtajalle Kauko Saariolle.


title: Helsingin Autokoritehdas

text: Tehtaan johtaja Usko Niemi piti Hägglund ja Sönerin kanssa solmittua sopimusta kalliina ja se irtisanottiin. Niemi sai ajatuksen uudesta korimallista ja näin syntyi ulkonäöltään moderni Mercurius-kori kaarevalla tuulilasilla. Malli oli kuitenkin epäonnistunut ja autoista tuli runsaasti vaikeasti hoidettavia reklamaatioita. Helkon suurin asiakas oli HKL. Primon aikana tehtaan tuotanto oli suurimmillaan – kerralla valmistettiin lähes kahtakymmentä autoa ja yhden alustan korittamisessa kesti noin kaksi kuukautta. Grahnin perhe kuitenkin arveli menestyvänsä perinteisillä toiminta-alueilla. Vuoden 1964 lopussa päätettiin, että tilauksessa olleet 40 HKL:n autoa tehdään valmiiksi, mutta uusia tilauksia ei oteta. Viimeiset korit valmistuivat elokuussa 1965. Helkon henkilökuntaa ja asiakkaita siirtyi etenkin Wiimalle.


title: Blonde-luokka (risteilijä)

text: Blonde oli Britannian Kuninkaallisen laivaston tiedusteluristeilijäluokka, jonka kaksi alusta rakennettiin osana vuoden 1909 laivasto-ohjelmaa. Ne palvelivat ensimmäisessä maailmansodassa. Luokan alukset poikkesivat edeltäneestä Boadicea-luokasta siten, että niihin asennettiin 21 tuuman torpedoputket, neljä nelituumaista lisää ja kannen panssarointia lisättiin konehuoneiden kohdalta.


title: Blonde-luokka (risteilijä)

text: Luokan alukset suunniteltiin toimimaan hävittäjälaivueiden tiedustelijoina, jolloin niiden tuli kyetä etsimään vihollisen aluksia sekä mahdollisesti tuhoamaan niitä.


title: Active-luokka (risteilijä)

text: Active oli Britannian Kuninkaallisen laivaston tiedusteluristeilijäluokka, jonka kolmesta aluksesta kaksi ensimmäistä rakennettiin osana vuoden 1910 laivasto-ohjelmaa ja kolmas alus osana vuoden 1911 laivasto-ohjelmaa. Luokan alukset palvelivat ensimmäisessä maailmansodassa. Luokan alukset poikkesivat edeltäneistä luokista vain hieman. Panssarointia oli paksunnettu keskilaivassa suojaamaan keveiltä tykeiltä, mutta alukset eivät suojan kasvamisesta huolimatta sopineet laivasto-osastoissa palvelemiseen.


title: Active-luokka (risteilijä)

text: Alukset oli helpoimmin erotettavissa kaarevan keulansa perusteella.


title: Active-luokka (risteilijä)

text: 6. elokuuta 1914 miinan upottamasta "HMS Amphionista" tuli Britannian Kuninkaallisen laivaston ensimmäinen ensimmäisessä maailmansodassa upotettu alus.


title: Internet-keskustelupalstaohjelmistojen vertailu (PHP)

text: Tämä on useiden keskustelupalstapakettien vertailu. Kaikki esitellyt ohjelmistot on ohjelmoitu PHP:llä.


text: Yleisiä tietoja palstoista: tekijä/yritys, lisenssi/hinta jne.


text: Tietoa siitä, mitä tietojen tallennustapaa voidaan käyttää.


title: Huvudstaleden

text: Huvudstaleden oli suunniteltu poikittaisyhteys Tukholman ja Solnan välille Brommaplanilta Essingeledenille ja Klarastrandsledenille. Väylää suunniteltiin kaupunkimoottoritieksi ja sen rakennustyöt aloitettiin 1964, mutta se ei koskaan kokonaisuudessaan valmistunut.


title: Huvudstaleden

text: 1950-luvulla tuli ajankohtaiseksi tieyhteyksien kehittäminen Tukholman keskikaupungin ja sen läntisten esikaupunkien välillä. Solnan vuoden 1958 yleiskaavassa ja "1960-luvun Tukholman liikenneväyläsuunnitelmassa" esitettiin tielinjaus Brommaplan–Ulvsundavägen–Bällstaviken–Huvudsta–Västra skogen–Karlbergs slott–Essingeleden–Klarastrandsleden. Rakennustyöt ensimmäisellä osuudella Ulvsundavägenin ja Frösundaledenin välillä aloitettiin 1964, samanaikaisesti Bällstavikenin ylittävän Huvudstabron-siltatyön kanssa. Ne molemmat vihittiin käyttöön 1967. Väylä suunniteltiin ja toteutettiin moottoritietasoiseksi. Tien jatkolle läpi Solnan tehtiin tilavaraukset ja risteäville kaduille rakennettiin sillat. Jopa eritasoliittymien rampit Essingeledenille rakennettiin valmiiksi. Rampit ovat vielä nykyäänkin nähtävissä Pampaslänkenin liittymässä.


title: Huvudstaleden

text: Työtä ei alkuvaiheen jälkeen kuitenkaan jatkettu koska se olisi edellyttänyt alkuperäissuunnitelmista poiketen kilometrin pituisen tunnelin kaivamista Huvudstan alle ympäristönäkökulmien noustua esille. Joitain pienempiä töitä silti tehtiin Pampaksen liittymässä 1982–1984. Siellä Tomtebodan postiterminaalin suuntaan johtava ramppi päättyy nyt pusikkoon. Nykyään Norrbyledenin nimellä tunnetun tien itäpää on liitetty Frösundaledeniin ja siitä itäänpäin jatkuvalla 200 metrin hylätyllä moottoritiepätkällä on opiskelijoiden asuntoparakkeja.


title: Tommy Wirkola

text: Tommy Wirkola (s. 6. joulukuuta 1979 Alattio, Norja) on norjalainen elokuvaohjaaja. Hän on opiskellut Finnmarkin ja Lillehammerin yliopistossa sekä Bond Universityssä Australiassa. Wirkolalla on suomensaamelaiset sukujuuret.


title: Tommy Wirkola

text: Wirkolan ensimmäinen kokoillan elokuva oli "Kill Buljo: The Movie" vuonna 2007. Elokuva parodioi Quentin Tarantinon "Kill Bill" -saagaa. Tammikuussa 2009 sai ensi-iltansa komediallinen kauhu- ja splatter-elokuva "Død snø" (kansainvälisessä levityksessä "Dead Snow"). Suomessa elokuvaa on esitetty muun muassa Night Visions -tapahtumassa marraskuussa 2009, ja se sai tuolloin yleisöpalkinnon. Vuonna 2010 valmistui ”pseudodokumentti” "Kurt Josef Wagle og legenden om fjordheksa" (2010), ja hänen ensimmäinen Hollywood-elokuvansa oli 3D-kauhukomedia "" (2013), jossa näyttelee myös suomalainen Pihla Viitala. Seuraava ohjaustyö, jatko-osa "Død snø 2" (2014), kuvattiin Norjassa. Tieteiselokuva "What Happened to Monday" (2017) syntyi eurooppalaisena yhteistuotantona, ja siinä Noomi Rapace esittää seitsemää identtistä sisarusta.


title: Tommy Wirkola

text: Tommy Wirkola on etäistä sukua 1960-luvun norjalaiselle mäkihyppääjälle Bjørn Wirkolalle.


title: Eric Singleton

text: Eric Singleton (aik. Eric Newkirt Singleton, s. 6. marraskuuta 1968 New York, New York, Yhdysvallat) on yhdysvaltalainen räppäri ja lauluntekijä. Hän aloitti räppäämisen vuonna 1994. Hänen ensilevynsä "Downtown Girl" julkaistiin vuonna 1993. Hän oli myös saksalaisen synthpop-musiikkia ja myöhemmin eurodancea esittäneen yhtyeen Modern Talkingin rap-laulajana vuosina 1998–2000 ja 2001.


title: Marc Lamothe

text: Marc Lamothe (s. 27. helmikuuta 1974 New Liskeard, ON, Kanada) on kanadalainen uransa lopettanut jääkiekkomaalivahti.


title: Marc Lamothe

text: Montreal Canadiens varasi Lamothen neljännellä kierroksella vuonna 1994. Hän siirtyi heti seuraavaksi kaudeksi Canadiensin organisaatioon, mutta hän ei pelannut Canadiensin NHL-joukkueessa, vaan NHL-debyytti tuli kahden AHL:ssä ja kolmen IHL:ssä vietetyn kauden jälkeen Chicago Blackhawksissa kaudella 1999–2000. Lamothe pelasi kauden 2000–2001 Columbus Blue Jacketsin farmijoukkueessa, Syracuse Crunchissa ja kauden 2001–2002 Edmonton Oilersin farmissa Hamilton Bulldogsissa.


title: Marc Lamothe

text: Kaudet 2002–2003 ja 2003–2004 Lamothe pelasi Detroit Red Wingsin organisaatiossa, jossa edusti AHL-joukkue Grand Rapids Griffinsiä ja pääsi toisella kaudellaan myös kahteen NHL-otteluun. Ensimmäisellä kaudellaan hänet palkittiin AHL:n parhaana maalivahtina Baz Bastien Trophyllä sekä yhdessä Joey MacDonaldin kanssa AHL:n vähiten maaleja päästäneelle maalivahtikaksikolle Harry Holmes Trophyllä. Lamothe valittiin myös AHL:n ensimmäiseen tähdistökentälliseen.


title: Marc Lamothe

text: Lamothe siirtyi työsulkukaudella 2004–2005 Venäjälle ja Lokomotiv Jaroslavliin. Hän on sittemmin torjunut myös kaksi vuotta Severstal Tšerepovetsissa, vuoden SKA Pietarissa sekä vuoden kazakstanilaisessa Barys Astanassa. Lamothe jäi kauden 2008–2009 jälkeen vapaaksi agentiksi ja hän siirtyi marraskuussa 2009 jääkiekon SM-liigassa pelaavan Lahden Pelicansin riveihin. Lamothe lopetti uransa kauden 2010–2011 jälkeen DEL-liigan Hamburg Freezersissä.


title: Magnus Lönnqvist

text: Magnus Lönnqvist (s. 22. syyskuuta 1960) on entinen suomalainen triathlonisti.


title: Magnus Lönnqvist

text: Lönnqvist sai EM-pronssia puolimatkalla ja pitkällä matkalla 1985. Seuraavana vuonna hän voitti pitkän matkan Euroopan-mestaruuden. Vuonna 1989 hän oli pitkän matkan EM-kilpailussa neljäs ja sai joukkuekilpailussa kultaa. Hän voitti lisäksi muun muassa Suomen ensimmäisen teräsmieskilpailun Joroisissa 1983.


title: Magnus Lönnqvist

text: Lönnqvistin ennätys täydellä matkalla oli 8.40.11 vuodelta 1986.


title: K2 Sports

text: K2 Sports on yhdysvaltalainen urheiluvälinevalmistaja, joka valmistaa lumilautoja ja -kenkiä, polkupyöriä, rullaluistimia sekä laskettelu- ja hiihtovarusteita. Yritys perustettiin vuonna 1961 Washingtonin osavaltiossa nimellä K2. Vuonna 2003 se vaihtoi nimensä K2 Sportsiksi.


title: Michael Jacksonin diskografia

text: Michael Joseph Jackson (29. elokuuta 1958 – 25. kesäkuuta 2009) oli yhdysvaltalainen artisti, esiintyjä ja hyväntekijä. Guinness World Records on nimennyt "Popin kuninkaana" tunnetun Jacksonin kaikkien aikojen menestyneimmäksi esiintyjäksi. Hänen panostuksensa musiikkiin, tanssiin ja muotiin sekä julkinen henkilökohtainen elämänsä tekivät hänestä maailmanlaajuisen hahmon populaarikulttuurissa yli neljän vuosikymmenen ajaksi. Jacksonin perheen kahdeksas lapsi debytoi ammatillisella musiikkialalla yhdessä veljiensä kanssa The Jackson 5 -yhtyeen jäsenenä 1960-luvun puolivälissä ja aloitti soolouransa vuonna 1971.


title: Michael Jacksonin diskografia

text: 1980-luvun alussa Jacksonista tuli dominoiva hahmo populaarimusiikissa. Esimerkiksi kappaleiden "Beat It", "Billie Jean" ja "Thriller" musiikkivideot toivat musiikkivideot osaksi taidetta ja myynninedistämisvälineiksi sekä auttoivat suosionsa avulla lisäämään suhteellisen nuoren televisiokanavan MTV:n suosiota. Muun muassa kappaleiden "Black or White" ja "Scream" videoiden myötä hänestä tuli MTV:n pääsisältö 1990-luvulla. Lavaesiintymisien ja musiikkivideoiden avulla Jackson popularisoi useita tanssitekniikoita, kuten "robotin" ja moonwalkin. Hänen erottuva lauluäänensä ja laulutyylinsä on vaikuttanut lukuisiin hip hop-, pop-, R&B- ja rock-artisteihin.


title: Michael Jacksonin diskografia

text: Jacksonin vuoden 1982 albumi "Thriller" on kaikkien aikojen myydyin albumi. Hänen muut albuminsa kuten "Off the Wall" (1979), "Bad" (1987), "Dangerous" (1991) ja "HIStory" (1995) ovat myös maailman myydyimpien albumien joukossa. Jackson on yksi harvoista artisteista, jotka ovat päässeet kahdesti Rock and Roll Hall of Fameen. Muita hänen saavutuksiaan ovat muun muassa useat Guinnessin maailmanennätykset; 13 Grammy-palkintoa (sekä Grammy Legend -palkinto ja Grammy Lifetime Achievement -palkinto); 26 American Music Awards -palkintoa (enemmän kuin yhdelläkään muulla artistilla); 13 listaykköstä Yhdysvalloissa hänen soolourallaan (enemmän kuin yhdelläkään muulla miesartistilla Billboard Hot 100:n aikakaudella) ja arviolta 750 miljoonaa maailmanlaajuisesti myytyä äänitettä, mikä tekee hänestä yhden eniten levyjä myyneistä artisteista.


title: Michael Jacksonin diskografia

text: Tässä artikkelissa on lueteltu Michael Jacksonin merkittävimpiä soolojulkaisuja. Artikkelista löytyy albumit ja singlet, jotka Michael julkaisi yhdessä veljiensä kanssa vuosina 1969-1984. Artikkelista Michael Jacksonin videografia löytyvät kaikki Michael Jacksonin julkaisemat musiikkivideot ja elokuvat.


title: In Flanders Fields

text: ”In Flanders Fields” on tiettävästi tunnetuin ensimmäisen maailmansodan aikana kirjoitettu runo. Kanadalainen kenttälääkäri ja everstiluutnantti John McCrae kirjoitti Rondeau-tyylisen runon taistelussa kaatuneen ystävänsä Alexis Helmerin hautajaisten jälkeen. McCrae kirjoitti runon 3. toukokuuta 1915. Hän kirjoitti runon muistikirjaansa, mutta repi myöhemmin sivun irti. Irtirevityn sivun löysi McCraen upseeritoveri Francis Alexander Scrimger ja runo julkaistiin 8. joulukuuta samana vuonna lontoolaisessa Punch-lehdessä.


title: In Flanders Fields

text: Runossa mainittu unikon kukkaa kasvoi ensimmäisen maailmansodan aikaan runsaasti Flanderin taistelukentillä sekä hautausmailla, joille kaatuneet haudattiin. Kukasta onkin muodostunut maailmansodan päättymispäivänä vietettävän Remembrance Day -muistopäivän symboli.


title: Katja Woywood

text: Katja Woywood (synt. Kathinka Wozichewski) (s. 10. toukokuuta 1971 Länsi-Berliini, Saksa) on saksalainen näyttelijä. Hänet tunnetaan rooleistaan saksalaisissa televisiosarjoissa. Hän on näytellyt muun muassa sarjoissa "Kettu", "Kahden keikka", "Siska", "Derrick", "Rikospaikalla", "Gegen den Wind", "SOKO 5113", "SOKO Leipzig", "SOKO Kitzbühel" ja "Alarm für Cobra 11 - Die Autobahnpolizei". Hän on näytellyt myös muutamissa elokuvissa.


title: Katja Woywood

text: Katja Woywood on naimisissa näyttelijä Marco Girnthin kanssa, he avioituivat elokuussa 1998. Heillä on yksi poika.


title: Marco Girnth

text: Marco Girnth (s.10. helmikuuta 1970 Düsseldorf, Länsi-Saksa) on saksalainen näyttelijä. Hänet tunnetaan roolistaan rikossarjassa "SOKO Leipzig". Girnth näyttelee sarjassa rikoskomisario Jan Maybachia. Girnth on näytellyt ohjelmassa alusta asti. Hän on näytellyt myös tv-sarjassa "Die Strandclique" ja elokuvassa "Holgi" (2000).Marco Girnth on naimisissa näyttelijä Katja Woywoodin kanssa. Heillä on yksi poika.


title: The Jackson 5:n diskografia

text: Tämä on The Jackson 5 -yhtyeen diskografia. Artikkelissa on lueteltu kaikki "The Jackson 5 / The Jacksons" -yhtyeen äänitykset. The Jackson 5 -yhtyeen ensimmäinen levy-yhtiö oli paikallinen Steeltown Records vuonna 1967, jonka alaisuudessa se julkaisi muutaman singlen. Vuotta myöhemmin 1968 yhtye siirtyi Motown Recordsille, jolloin yhtyeen keulahahmoksi ja kappaleiden päälaulajaksi nousi Michael Jackson. Motownilla ollessaan yhtye julkaisi vuosien 1969-1975 välisenä aikana kymmenen studioalbumia, useita singlejä sekä kokoelma-albumeita. Vuonna 1975 yhtye jätti Motownin ja siirtyi Epic Recordsille sekä muutti yhtyeen nimeksi The Jacksons. Epicillä ollessaan yhtye julkaisi vuosien 1976-1984 välisenä aikana viisi studioalbumia, joiden kappaleiden pääkirjoittajana toimi Michael, joka kirjoitti sellaiset hitit kuin "Shake Your Body (Down to the Ground)", "This Place Hotel" ja "Can You Feel It". Vuonna 1984 Michael ja Marlon Jackson erosivat yhtyeestä. Neljä jäljelle jäänyttä veljestä julkaisivat vielä yhden studioalbumin vuonna 1989, jonka nimikkokappaleessa Michael ja Marlon vierailivat.


title: United Fiber Systems

text: United Fiber Systems Ltd UFS tai UniFiber on singaporelainen rakennus- ja omaisuusyhtiö. UFS on listattu Singaporen pörssiin toimialoina metsä, sellu, rakennus ja omaisuudenhallinta. Yritys syntyi huhtikuussa vuonna 2002 , kun singaporelainen rakennusyhtiö "Poh Lian Holdings Limited" osti mauritiuslaisen omaisuusyhtiön "Anrof Singapore Ltd ":n (ASL), johon sisältyi Neityssaarille rekisteröity tytäryritys Shinning Resources Ltd (SSR). ASL:n suurin osakkeenomistaja oli Neitsytsaarille rekisteröity Tektronix Industries Ltd, jonka omisti ruotsalaisen paperin markkinointiyhtiön CellMarkin johtajat. UFS:lla on selluliiketoimintaa ja puuplantaaseja, kuten PT HRB Forest Plantation: 268 585 ha, ainakin Indonesiassa ja Mauritiuksella.


title: United Fiber Systems

text:
Tektronixin enemmistöosakkaat omistivat maaliskuussa 2002 yli 25 % CellMark Holdings AB:stä. Ruotsalainen CellMark on maailman suurin paperin ja sellun markkinointiyritys. Huhtikuusta 2001
CellMark:lla oli 10-vuotinen sopimus PT MBBM:n kanssa, jonka mukaan CellMark ostaa ainakin 90 % tehtaan sellusta ja sillä on etuosto-oikeus myös loppuun 10 %:iin. PT MBBM omisti luvan rakentaa sellutehdas. PT MBBM perustettiin 19.9.1996 tarkoituksena sellutehdas Etelä-Kalimantaniin Indonesiaan.


title: United Fiber Systems

text: PT MBBM:n omisti entisen presidentin Suharton velipuoli, Probosutedjo. Probosutedjo erosi 8.1.2002 ja sai syytteen valtion metsävarojen kavalluksesta 5.9.2002. Vuonna 2000 Anrof Singapore Limited (ASL) osti PT MHB ja PT MBBM:n. Vuonna 2001 to PT MBBM omisti plantaaseja 259 000 hehtaaria ja PT HRB noin 76 000 hehtaaria. Jaakko Pöyryn arvioinnin mukaan yrityksen omistamat plantaasit eivät riitä tehtaan sellutarpeeseen. Akzo Nobel/Eka Chemicals peruutti 31.12.2002 sellutehtaalle rakennettavan kemiantehtaan.


title: United Fiber Systems

text: UFS:ta perustettaessa huhtikuussa 2002 "Anrof Singapore Limited" ASL omistajat olivat Neityssaarille rekisteröidyt: Tektronix Industries Ltd 76,4 %, E-Infohigh Ltd 5,33 %, Automatrix Technology Ltd 5,33 %, Drayson Technology Ltd 5,33 % ja Adriatic Assets Ltd 6,10 % ja singaporelainen M.E.I. Project Engineers Private Ltd 1,52 %.


title: United Fiber Systems

text: MEI on yksityinen insinööriyritys Singaporessa. Herra Wisanggeni Lauw omisti 100 % 3 yrityksestä: E-Infohigh, Automatrix ja Drayson. Yrityksen Adriatic Assets omistivat Wisanggeni Lauwn vaimot ja Tektronixin johtaja Karl Anders Lindman.


title: United Fiber Systems

text: Yrityskauppojen seurauksena United Fiber System:n omistajat olivat 10.4.2003: 51 % Tektronix, noin 35 % julkiset osakkeet ja noin 10 % neljä Neitsytsaarille rekisteröityä yritystä: Adriatic Assets, Drayson Technology, Automatrix Technology ja E-Info High.


title: SOKO Leipzig

text: SOKO Leipzig on saksalainen televisiosarja. Sarjaa on esitetty vuodesta 2001 lähtien. Sarjan tapahtumat sijoittuvat Leipzigiin. Pääosia esittävät rikostutkijat: ylikomisario Hajo Trautzschke, rikoskomisario Jan Maybach, rikoskomisario Ina Zimmermann ja rikoskomisario Vincent Becker. SOKO Leipizigia Saksassa esittää ZDF.


title: Nasu–Hakolan tauti

text: Nasu–Hakolan tauti eli polykystinen lipomembranoottinen osteodysplasia ja sklerosoiva leukoenkefalopatia (PLOSL) on autosomissa resessiivisesti periytyvä erittäin harvinainen sairaus. Sen esiintyvyys on poikkeuksellisen korkea Suomessa. Oireet puhkeavat nuorella aikuisiällä. Tyypillisiä varhaisia oireita ovat nivelkivut sekä varsinkin jaloissa ja nilkoissa esiintyvä turvotus. Sairauden piirteisiin kuuluvat myös luukystat ja kohonnut murtumavaara.


title: Nasu–Hakolan tauti

text: Sairauden edetessä on esiintynyt persoonallisuuden ja käytöksen muutoksia, dementoitumista, motorisia ongelmia ja joskus esimerkiksi epilepsiaa. Tavallisesti sairastunut kuolee alle 50-vuotiaana.


title: Rated R

text: Rated R on R&B-laulaja Rihannan neljäs studioalbumi. Se julkaistiin 20. marraskuuta 2010 Def Jam Recordsingsin kautta. Albumilta julkaistiin singlet "Russian Roulette", "Hard" (mukana Young Jeezy), "Rude Boy", "Rockstar 101" (mukana Slash) ja "Te Amo". Albumilla Rihanna yhdistelee poppia ja R&B:ta hip hopiin, rockiin ja dubstepiin.


title: Rated R

text: Albumi sijoittui neljännelle sijalle Billboard 200 -listalla myyden ensimmäisellä viikolla 181 000 kappaletta. Albumia on myyty maailmanlaajuisesti yli kolme miljoonaa kappaletta. Yhdysvalloissa albumi on myynyt platinaa.


title: Marc Blitzstein

text: Marc Blitzstein (2. maaliskuuta 1905 Philadelphia, Pennsylvania – 22. tammikuuta 1964 Fort-de-France, Martinique) oli yhdysvaltalainen säveltäjä, pianisti ja näytelmäkirjailija.


title: Marc Blitzstein

text: Blitzstein aloitti esiintymiset jo 5 vuoden ikäisenä ja ensimmäisen sävellyksensä hän teki 7-vuotiaana. Philadelphian orkesterin solistina hän esiintyi 15-vuotiaana. Pianonsoittoa Blitzstein opiskeli 1920-luvulla Nadia Boulangerin ja Arnold Schönbergin johdolla Pariisissa ja Berliinissä. Blitzsteinin ensimmäinen ooppera "The Cradle Will Rock" valmistui 1937 ja aiheeltaan se käsitteli ammattiyhdistysten vastustusta kapitalistien taholta. Blitzsteinin muihin teoksiin kuuluvat "Regina", joka pohjautui Lillian Hellmanin teokseen "The Little Foxes" ja Kurt Weillin ja Bertolt Brechtin "Kolmen pennin oopperan" käännös ja uudelleensovittaminen. Monet Blitzsteinin musiikkiteokset herättivät ristiriitoja poliittisen sisältönsä takia. Vuonna 1958 hänet haastettiin HUACin, eli epäamerikkalaista toimintaa tutkineen Yhdysvaltain edustajainhuoneen komitean kuultavaksi. Blitzstein myönsi kuuluneensa aikaisemmin Yhdysvaltain kommunistiseen puolueeseen, mutta kieltäytyi yhteistyöstä komitean kanssa. Blitzstein kuoli pahoinpitelyn seurauksena 22. tammikuuta 1964.


title: Sidekudossairaus

text: Sidekudossairaus on sairaus, joka vaikuttaa haitallisesti sidekudoksen rakenteeseen ja toimintaan.


title: Sidekudossairaus

text: Normaalisti sidekudos kestää rasitusta ja vetoa sekä toimii kehon tukikudoksena. Sidekudossairaus aiheuttaa erilaisia toimintahäiriöitä. Sidekudossairauden oireet johtuvat sairauksittain siitä, mikä kollageeni tai muu sidekudoksen rakenne kulloinkin on epänormaali. Sairaudesta riippuen oireina voivat olla esimerkiksi sidekudoksen hauraus tai tulehdusreaktiot. Kollageenin vaurioista johtuvia sidekudossairauksia kutsutaan myös kollageenisairauksiksi. Osa sidekudoksen sairauksista on ns. yleistyneitä sidekudossairauksia.


title: Sidekudossairaus

text: Sidekudossairaudet voivat olla synnynnäisiä tai myöhemmin elämän aikana kehittyneitä. Sidekudossairaudet jaetaan tulehduksettomiin sidekudossairauksiin ja yleistyneisiin sidekudoksen autoimmuunisairauksiin. Osa sidekudossairauksista on perinnöllisiä.


title: Sidekudossairaus

text: Yleisimpiä perinnöllisiä sidekudossairauksia ovat


title: Sidekudossairaus

text: Yleistyneet sidekudossairaudet ovat joukko autoimmuunisairauksia, joissa elimistö muodostaa vasta-aineita joitakin sidekudosten ja solujen aineosia vastaan. Osa sairauksista on perinnöllisiä. Tyypillinen perinnöllinen tekijä on geneettinen alttius sairastua tiettyyn yleistyneeseen sidekudossairauteen.


title: Sidekudossairaus

text:
Yleistyneitä sidekudossairauksia ovat mm. seuraavat:
Reuma-aapinen: reumataudit. Esittelyssä myös sidekudossairauksia


title: FBI Most Wanted Terrorists

text: FBI Most Wanted Terrorists on Yhdysvaltain liittovaltion poliisin FBI:n luoma lista terroristeista, joita on etsintäkuulutettu ja joita Yhdysvaltain korkein oikeus syyttää terrorismista. Listan ensimmäinen versio julkaistiin loppuvuodesta 2001 syyskuun 11. päivän iskujen jälkeen. Tällöin lista kattoi 22 terroristia. Viimeisin lisäys listalle tehtiin joulukuussa 2009, kun listalle lisättiin neljä henkilöä epäiltynä Pan Amin lennon 73 kaappauksesta vuodelta 1986.


title: FBI Most Wanted Terrorists

text: Lisäksi 2 000 000 $ Yhdysvaltain lentäjäliitolta


title: FBI Most Wanted Terrorists

text: Listalla olevien henkilöiden pidätykseen johtavista vihjeistä maksetaan 5 miljoonasta dollarista ylöspäin. Tällä hetkellä suurin palkkio on tarjolla al-Qaidan johtajasta Ayman al-Zawahiriista, josta tarjottu palkkio on 25 miljoonaa.


title: FBI Most Wanted Terrorists

text: Vuoteen 2001 mennessä Yhdysvaltain hallitus oli maksanut palkkioita 62 miljoonan dollarin edestä.


title: HMS Active (1911)

text: HMS Active oli Britannian Kuninkaallisen laivaston Active-luokan tiedusteluristeilijä, joka palveli ensimmäisessä maailmansodassa.


title: HMS Active (1911)

text: "HMS Active" liitettiin palvelukseen otettaessa lippulaivaksi Harwichiin] sijoitettuun 2. hävittäjälaivueeseen, jonka tehtävänä oli Englannin kanaalin itäpään meriliikenteen suojaaminen. Alus liitettiin 1915 Suureen laivastoon (), jonka mukana se otti osaa Skagerrakin taisteluun. Alus selvisi taistelusta ja se liitettiin myöhemmin samana vuonna johtoalukseksi Portsmouthiin sijoitettuun 4. hävittäjälaivueeseen. Alus siirrettiin 1917 Queenstowniin ja edelleen samana vuonna Välimeren laivastoon. "HMS Active" myytiin 21. toukokuuta 1920 romutettavaksi.


title: Pekka Kettunen

text: Pekka Antti Kalervo Kettunen (s. 17. maaliskuuta 1952 Jyväskylä) on konsultti ja entinen Keravan (1988–1994) ja Jyväskylän (1994–2004) kaupunginjohtaja. Hän on koulutukseltaan diplomi-insinööri. Ennen kaupunginjohtajakausiaan hän toimi muun muassa liikenneministeri Matti Luttisen poliittisena sihteerinä. Vuonna 2000 hänet promovoitiin Jyväskylän yliopistossa kauppatieteiden kunniatohtoriksi.


title: Pekka Kettunen

text: Kettunen otti Jyväskylässä dynaamisen otteen kaupungin yrityselämän kehittämiseen. 1990-luvun lamassa kaupungin savupiipputeollisuus ajautui vaikeuksiin, ja tilalle piti kehittää osaamiseen perustuvaa uutta toimintaa, ”Uuden aallon Jyväskylää”. Tähän sisältyi esimerkiksi kehitysyhtiö Jykes, kongressikeskus, ammattikorkeakoulu, teknologia-ala sekä kaupungin ja yliopiston yhteistyön tiivistyminen. Suuri harppaus oli Nokian tulo Jyväskylään 1998. Vaikka Nokia-kausi jäi lyhytaikaiseksi, se synnytti paikkakunnalle useita mobiiliteknologian yrityksiä.


title: Pekka Kettunen

text: Kaupunkisuunnitteluun perehtynyt tietokirjailija Osmo Soininvaara pitää Kettusen toimintaa näkemyksellisenä ja voimakastahtoisena. Hän rakensi Jyväskylää teollisuuskaupungista kohti korkean osaamisen cityä. Soininvaara katsoo, että hän ei tässä tavoitteessa saanut tukea omiltaan, kun ”demarivaltuutetut syyttivät häntä väärien työpaikkojen tuomisesta kaupunkiin. Jyväskylää olisi pitänyt kehittää teollisuuskaupunkina.” Soininvaara näkee lisäksi, että Jyväskylän paras investointi on ollut toimiva kävelykatu, koska mukavat kaupungit menestyvät.


title: Pekka Kettunen

text: Onnistuneista hankkeista huolimatta Kettunen herätti myös tyytymättömyyttä luottamushenkilöiden keskuudessa. Yhtenä syynä tähän oli Kettusen kärsimättömyys kunnallista päätöksentekoa kohtaan. Kettunen itse kertoo inhonneensa poliittisia pelejä, joita hän joutui työssään seuraamaan, ja ottaneensa niihin kantaa, vaikka olisi päässyt helpommalla jos ei olisi ollut niitä huomaavinaan. Kettunen olisi halunnut korjata kaupungin taloutta myymällä kaupungin energiayhtiön ja vuokra-asuntoyhtiön yksityisille sijoittajille, mitä kaupunginvaltuuston enemmistö vastusti.


title: Pekka Kettunen

text: Kettunen on kertonut jo Keravan kaupunginjohtajana toimiessaan saaneensa palautetta, jonka mukaan hänen johtamistyylinsä oli vinoileva. Myös Jyväskylässä ihmeteltiin Kettusen kommentteja ja vitsailuja, joita pidettiin liian räväkkänä kaupunginjohtajalle. Loppuvuodesta 2000 Kettunen oli usean kuukauden sairauslomalla unettomuuden ja työuupumuksen vuoksi. Sairauslomalla antamassaan haastattelussa Kettunen myönsi, että häneltä oli ”stressin alla palanut pinna liian helposti”, ja pyysi anteeksi kaikilta, joita oli loukannut.


title: Pekka Kettunen

text: Saadakseen Kettusen pois virasta Jyväskylän kaupunginhallitus päätti vuonna 2004 maksaa Kettuselle 200 000 euron erorahan. Eroraha aiheutti paheksuntaa jyväskyläläisten keskuudessa, ja SKP:n kaupunginvaltuutettu Riitta Tynjä teki asiasta kunnallisvalituksen. Kaupunginhallituksen mukaan vapaaehtoisen eroamisen ja erorahan vaihtoehtona olisi ollut kaupungin johtamisen kannalta haitallinen ja raskas irtisanomisprosessi.


title: Pekka Kettunen

text: Hämeenlinnan hallinto-oikeus päätti, että Jyväskylän kaupunginhallitus oli ylittänyt toimivaltuutensa maksaessaan erorahan ilman asian käsittelyä kaupunginvaltuustossa. Tammikuussa 2007 valtuusto päätti kuitenkin olla perimättä rahoja takaisin Kettuselta. Kesäkuussa 2008 Hämeenlinnan hallinto-oikeus teki päätöksen, jonka mukaan Jyväskylän kaupunginvaltuusto ylitti toimivaltansa, kun se päätti olla perimättä maksettuja erorahoja takaisin. Korkein hallinto-oikeus vahvisti päätöksen 28. elokuuta 2009. Kaupunginvaltuusto päätti marraskuussa 2009 uudelleen, että erorahaa ei peritä takaisin. Lakimiesten selvitysten mukaan kaupunki olisi hävinnyt varmasti, jos se olisi alkanut käräjöidä Kettuselta vanhentunutta saatavaa takaisin.


title: Pekka Kettunen

text: Kaupunginjohtajan viran jälkeen Kettunen perusti oman konsulttiyrityksen, jonka toiminta lakkasi vuonna 2010.


title: Pekka Kettunen

text: Kettunen on ollut kahdesti naimisissa. Hänellä on ensimmäisestä avioliitosta tytär ja kaksi poikaa. Hänen toinen vaimonsa oli Anne Brunila vuosina 2003–2008.


title: Pekka Kettunen

text: Kesäkuussa 2008 Kettunen sai Helsingin käräjäoikeudelta tuomion törkeästä rattijuopumuksesta ja liikenneturvallisuuden vaarantamisesta.


title: Meena Kumari

text: Meena Kumari (1. elokuuta 1932 – 31. maaliskuuta 1972) oli intialainen näyttelijä. Hän esiintyi urallaan kymmenissä elokuvissa, joiden joukossa on Guru Duttin ohjaama "Sahib Bibi Aur Ghulam" (1962). Näyttelijän yksityiselämää varjosti muun muassa hänen alkoholiongelmansa. Hän kuoli maksakirroosiin 39-vuotiaana.


title: Meena Kumari

text: Kumarin alkuperäinen nimi oli Mahjabeen Bano. Hän syntyi Bombayssa muslimi-isälle ja muslimiksi avioliiton myötä kääntyneelle äidille. Hän aloitti elokuvauransa varhain; ensimmäisen elokuvaroolinsa hän esitti jo vuonna 1939. Hän sai laajaa mainetta traagisten roolien esittäjänä, vaikka hän ei niihin rajoittunutkaan. Hänen viimeisiä elokuviaan oli "Pakeezah" (1972). Hän kärsi jo pitkälle edenneestä alkoholimaksasairaudesta, johon hän menehtyi pian elokuvan ilmestyttyä.


title: Meena Kumari

text: Kumari voitti neljä parhaan naispääosan Filmfare Awards -palkintoa vuosina 1954, 1955, 1963 ja 1966. Hän on myös julkaistu runoilija, joka lisäksi muistetaan myrskyisästä suhteestaan elokuvaohjaaja Kamal Amrohiin.


title: Jeremy Leggett

text: Leggettin mukaan 90 % liikenteestä kulkee öljyllä ja 95 % tavaroista ja elintarvikkeista on tuotettu öljyn avulla. Hänen mukaansa hiilidioksidi vangitsee lämpöä ilmakehään ja öljy on rajallinen luonnonvara ja loppuu. Öljynetsijät olivat käyneet maailman läpi jo 1960-lukuun mennessä. 65 maasta, jossa oli löydetty öljyä vuonna 2005 yli 60 oli ohittanut löytöjen ja 49 tuotannon lakipisteen. ASPO:n "Association for the Study of Peak Oil" mukaan kaiken öljyn ja kaasun huippu saavutetaan vuonna 2015.


title: Jeremy Leggett

text: Leggettin mukaan sijoittajan on nykypäivänä vaikea löytää uusiutuvaa energiaa vastaavia kasvunäkymiä muualta.


title: Alaraajojen laskimoiden vajaatoiminta

text: Alaraajojen laskimoiden vajaatoiminta on yksi tavallisimmista sairauksista länsimaissa. Sairauden esiintyvyys aikuisväestössä on keskimäärin 30–40 prosenttia, ja lieviä muutoksia voidaan todeta jopa 80 prosentilla ihmisistä.


title: Alaraajojen laskimoiden vajaatoiminta

text: Sairauden tärkein piirre on laskimoiden takaisinvirtaus. Takaisinvirtaus johtuu joko pinnallisten laskimoiden seinämän laajentumisesta tai syvän laskimotukoksen aiheuttamasta syvien laskimoläppien vauriosta, jolloin kyseessä on posttromboottinen oireyhtymä. Laskimoiden takaisinvirtaus johtaa ajan myötä laskimopaineen kohoamiseen, ja pitkään jatkuessaan se saattaa aiheuttaa turvotuksen ja kivun lisäksi sekä laskimolaajentumia eli suonikohjuja että laskimoperäisiä säärihaavoja.


title: Lotta Lundberg

text: Lotta Lundberg (s. 1961 Uppsala) on ruotsalainen kirjailija.


title: Summer's Moon

text: Summer's Moon on kanadalainen trilleri vuodelta 2009. Sen pääosaa esittää Ashley Greene. Se julkaistiin 10. marraskuuta 2009 suoraan DVD:lle. Elokuva tunnetaan myös nimellä "Summer's Blood".


title: Summer's Moon

text: "Summer's Moon" kertoo nuoresta naisesta nimeltä Summer (Greene). Hän päättää jättää kotinsa ja lähteä etsimään biologista isäänsä saatuaan tietää, että isä, jonka kanssa hän on koko elämänsä elänyt, ei olekaan hänen biologinen isänsä. Matkalla hän tapaa pojan nimeltä Tom Hoxey (Mooney). Tom ja Summer suuntaavat yöksi Tomin kotiin, jossa asuu myös Tomin äiti Gaia (Niven). Pian Summer tajuaa tehneensä elämänsä isoimman virheen. Tomin äiti Gaia lyö Summeria päähän ja hän menettää tajuntansa. Kun Summer seuraavaksi herää kellarissa, Tom kertoo Summerille että on muuttanut suunnitelmia tämän suhteen. Kellarissa Tomilla on oma "ihmispuutarhansa", ja selviytyäkseen Summerin on luotava läheinen suhde Tomiin.


title: Thurgood Marshall

text: Thurgood Marshall (2. heinäkuuta 1908 Baltimore, Maryland – 24. tammikuuta 1993 Bethesda, Maryland) oli yhdysvaltalainen lakimies ja ensimmäinen afroamerikkalainen korkeimman oikeuden tuomari. Ennen korkeimman oikeuden tuomarin tehtävää Marshall toimi lakimiehenä muun muassa NAACP-järjestössä ja liittovaltion syyttäjänä. Näissä tehtävissä Marshall ajoi ja voitti korkeimman oikeuden oikeudenkäyntejä enemmän kuin kukaan muu yhdysvaltalainen.


title: Thurgood Marshall

text:
Marshall syntyi Baltimoressa vuonna 1908. Hänen isoisä oli orja, samoin kuin hänen isoisänsä isä, joka oli syntynyt nykyisen Kongon demokraattisen tasavallan alueella. Marshallin isä oli rautatieaseman kantaja ja äiti opettaja. Marshallin alkuperäinen etunimi oli Thoroughgood, mutta hän lyhensi sen toisella luokalla Thurgoodiksi. Päätettyään "high schoolin" vuonna 1925 Marshall lähti opiskelemaan afroamerikkalaiseen Lincolnin yliopistoon Pennsylvaniaan. Yliopistossa Marshallin tuttavapiiriin kuuluivat muun muassa Ghanan tuleva presidentti Kwame Nkrumah ja muusikko Cab Calloway.
Valmistuttuaan yliopistosta Marshall olisi halunnut opiskella Marylandin yliopiston oikeustieteellisessä tiedekunnassa, mutta ei hakenut opiskelupaikkaa, koska yliopisto ei ottanut mustia opiskelijoita. Hän haki ja pääsi samana vuonna kuitenkin opiskelemaan lakia Howardin yliopistoon. Opiskeluaikana Marshall sai vaikutteita tiedekunnan dekaanilta Charles Hamilton Houstonilta, jonka tavoitteena oli korkeimman oikeuden vuonna 1898 antaman Plessy vastaan Ferguson -ennakkopäätöksen kumoaminen. Päätöksella korkein oikeus salli rotuerottelun "erillinen mutta samanarvoinen" -periaatteella.


title: Thurgood Marshall

text: Päätettyään lakiopintonsa Marshall muutti New Yorkiin ja hänestä tuli NAACP:n lakiosaston päällikkö. Tehtävänsä vuoksi Yhdistyneet kansakunnat ja Yhdistynyt kuningaskunta pyysivät häntä osallistumaan itsenäistyvien Ghanan ja Tansanian perustuslakien luomiseen. Marshall osallistui myös NAACP:n edustajana lukuisien korkeimman oikeuden mustien syrjintää koskevien oikeustapauksien käsittelyyn. Näistä merkittävin oli vuoden 1954 Brown vastaan Topekan koululautakunta -tapaus, joka päätti rotuerottelun yhdysvaltalaisissa kouluissa.


title: Thurgood Marshall

text: Vuonna 1961 presidentti John F. Kennedy nimitti Marshallin liittovaltion vetoomustuomioistuimen () tuomariksi. Tuomarina hän teki yli 150 päätöstä, jotka käsittelivät muun muassa siirtolaisten oikeuksia ja yksityisyyden suojaa.


title: Thurgood Marshall

text: Vuonna 1965 presidentti Lyndon Johnson nimitti Marshallin valtakunnansyyttäjäksi () ja kesäkuussa 1967 korkeimman oikeuden tuomariksi. Marshall oli korkeimman oikeuden ensimmäinen afrikkalais-amerikkalainen tuomari. Marshall työskenteli tuomarina 24 vuotta, aina vuoteen 1991 asti. Hän kuului oikeuden liberaaliin siipeen. Marshall puolusti erityisesti rikoksesta epäiltyjen oikeuksia. Marshallin mukaan kuolemanrangaistus oli kaikissa olosuhteissa Yhdysvaltain perustuslain vastainen, mutta hän oli näkemyksensä kanssa vähemmistössä.


title: Brown vastaan Topekan koululautakunta

text: Brown vastaan Topekan koululautakunta () on Yhdysvaltain korkeimman oikeuden vuonna 1954 antama päätös oikeustapaukseen "Oliver L. Brown et.al. v. the Board of Education of Topeka (KS) et.al.". Päätöksen perustella rotuerottelu yhdysvaltalaisissa kouluissa ja muissa julkisissa laitoksissa muuttui lainvastaiseksi.


title: Brown vastaan Topekan koululautakunta

text: Yhdysvaltain korkein oikeus yhdisti viisi erillistä oikeustapausta "Brown vastaan Topekan koululautakunta" -päätöksen alle, jotka olivat alun perin lähtöisin Delawaresta, Kansasista, Etelä-Carolinasta, Virginiasta ja Washington D.C.:stä. Kaikki viisi oikeustapausta käsittelivät afroamerikkalaisten oppilaiden huonompia kouluolosuhteita rotuerotelluissa koululaitoksissa. Kansasin tapauksessa Topekan NAACP:n alajaosto haastoi vuonna 1951 osavaltion vuonna 1879 säätämän lain perustuslaillisuuden, joka salli rotuerotellut koulut tietyissä kaupungeissa niiden väestön perusteella. NAACP organisoi 13 afroamerikkalaisen koululaisen vanhemman ryhmän, johon kuuluvat vanhemmat yrittivät ilmoittaa lapsensa rotueroteltuihin valkoisiin kouluihin. Kun lapsia ei hyväksytty, NAACP vei asian oikeuteen vanhempien puolesta. Oikeudenkäynti sai nimensä Oliver Brown -nimisen kantajan mukaan. Korkeimmassa oikeudessa NAACP:n asianajajina toimivat ensin Charles H. Houston ja myöhemmin tuleva korkeimman oikeuden ensimmäinen afroamerikkalainen tuomari Thurgood Marshall.


title: Brown vastaan Topekan koululautakunta

text: Korkeimman oikeuden yksimielisessä (9–0) päätöksessä, jonka oikeudessa esitti oikeuden puheenjohtaja Earl Warren, katsotaan, että rotuerottelu on perustuslain neljännentoista lisäyksen, joka takasi kaikille kansalaisille yhtenäisen kohtelun lain edessä, vastainen. Se kumosi korkeimman oikeuden 1896 tekemän päätöksen Plessy vastaan Ferguson, jonka perusteella osavaltioilla oli oikeus rotuerotella julkisia tiloja periaatteella “erillinen mutta samanarvoinen“.


title: Brown vastaan Topekan koululautakunta

text: Päätös aloitti Yhdysvalloissa koulutusjärjestelmän ja yleisemmän yhteiskunnallisen uudistuksen ja toimi innoittajana kansalaisoikeusliikkeen syntymiselle. Brown vastaan Topekan koululautakunta ei johtanut heti koulujärjestelmän rotuerottelun purkamiseen ja sitä vastustettiin voimakkaasti erityisesti etelävaltioissa. Vielä vuonna 1963 Alabaman kuvernööri George Wallace, joka oli vaalikampanjassaan luvannut puolustaa rotuerottelujärjestelmää millä hinnalla hyvänsä, yritti henkilökohtaisesti estää kolmen mustan oppilaan pääsyn Alabaman yliopistoon seisomalla sisäänkäynnin edessä. Lopulta presidentti John F. Kennedy joutui käyttämään kuvernööriä vastaan Alabaman kansalliskaartia.


title: Baseballin SM-sarja 1984

text: Baseballin SM-sarja 1984 oli lajin neljäs kausi. Puumien mestaruusputki sai edelleen jatkoa.


title: Baseballin SM-sarja 1984

text: Uusinta mestaruudesta: Sluggers - Puumat 4-14


title: Kynsiniemi

text: Kynsiniemi on kyläkunta ja niemi Nurmeksessa, kaupungin länsipuolella, Pielisen rannalla. Kynsiniemellä toimii oma kesäteatteri, joka järjestää näytöksiä kesä- ja heinäkuisin. Kynsiniemi on mökkeilijöiden aluetta. Kynsiniemen jatkeena Pielisessä on Kynsisaari.